1. **ข้อมูลทั่วไป**

บริษัท นอร์ทอีส รับเบอร์ จำกัด (มหาชน) (“บริษัท”) (นิติบุคคลเลขที่ 01075610000242) จดทะเบียนในตลาดหลักทรัพย์แห่งประเทศไทยเมื่อวันที่ 7 พฤศจิกายน 2561 บริษัทดำเนินธุรกิจเกี่ยวกับการผลิตและจำหน่ายยางแผ่นรมควัน ยางแท่ง และผลิตภัณฑ์จากยางพาราสำหรับตลาดทั้งในประเทศและต่างประเทศ โดยมีสำนักงานจดทะเบียนดังนี้

* สำนักงานใหญ่ตั้งอยู่เลขที่ 398 หมู่ที่ 4 ตำบลโคกม้า อำเภอประโคนชัย จังหวัดบุรีรัมย์
* สำนักงานสาขา (1) ตั้งอยู่ที่เลขที่ 388 หมู่ที่ 4 ตำบลโคกม้า อำเภอประโคนชัย จังหวัดบุรีรัมย์
* สำนักงานสาขา (2) ตั้งอยู่ที่เลขที่ 388/1 หมู่ที่ 4 ตำบลโคกม้า อำเภอประโคนชัย จังหวัดบุรีรัมย์
* สำนักงานสาขา (3) ตั้งอยู่ที่เลขที่ 158 หมู่ที่ 3 ตำบลตะโกตาพิ อำเภอประโคนชัย จังหวัดบุรีรัมย์
* สำนักงานสาขา (4) ตั้งอยู่ที่เลขที่ 589/156 อาคารชุดทาวเวอร์ 1 ออฟฟิศชั้นที่ 29 ถนนเทพรัตน แขวงบางนาเหนือ เขตบางนา กรุงเทพมหานคร
* สำนักงานสาขา (5) ตั้งอยู่ที่เลขที่ 254 หมู่ที่ 4 ตำบลโคกม้า อำเภอประโคนชัย จังหวัดบุรีรัมย์

ณ วันที่ 31 ธันวาคม 2568 และ 2567 ผู้ถือหุ้นรายใหญ่ของบริษัทคิดเป็นสัดส่วนรวมกันประมาณร้อยละ 25.40 และร้อยละ 29.85 ตามลำดับ เป็นบุคคลธรรมดาสี่ท่านในครอบครัวจึงธนสมบูรณ์

1. **เกณฑ์การจัดทำงบการเงิน**

งบการเงินนี้ได้ถูกจัดทำขึ้นเป็นเงินบาทซึ่งเป็นสกุลเงินหลักที่ใช้ในการดำเนินงานและเป็นภาษาไทยตามมาตรฐานการรายงานทางการเงินของประเทศไทยรวมถึงการตีความและแนวปฏิบัติทางการบัญชีที่ประกาศใช้โดยสภาวิชาชีพบัญชี กฎระเบียบและประกาศคณะกรรมการกำกับหลักทรัพย์และตลาดหลักทรัพย์และประกาศกรมพัฒนาธุรกิจการค้าที่เกี่ยวข้อง ดังนั้น งบการเงินนี้จึงมีวัตถุประสงค์ที่ถูกจัดทำขึ้นเพื่อแสดงฐานะการเงิน ผลการดำเนินงานและกระแสเงินสดตามมาตรฐานการรายงานทางการเงินของประเทศไทยเท่านั้น

ยกเว้นตามที่ได้เปิดเผยไว้เป็นอย่างอื่นในสรุปนโยบายการบัญชีที่มีสาระสำคัญ งบการเงินนี้ถูกจัดทำขึ้นโดยถือเกณฑ์การบันทึกตามราคาทุนเดิม

เริ่มตั้งแต่วันที่ 1 มกราคม 2568 บริษัทและบริษัทย่อยได้ถือปฏิบัติตามมาตรฐานการบัญชี (TAS) และมาตรฐานการรายงานทางการเงิน (TFRS) หลายฉบับที่ปรับปรุงใหม่โดยสภาวิชาชีพบัญชีซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2568 โดยเป็นการปรับปรุงเพื่อให้มาตรฐานฯ มีความชัดเจนและเหมาะสมมากยิ่งขึ้นซึ่งสรุปโดยสังเขปได้ดังนี้

* TAS 1 => เกี่ยวข้องกับสถานการณ์ ข้อมูลและความมีเนื้อหาของสิทธิต่าง ๆ ที่ใช้ในการพิจารณาจัดประเภทหนี้สินระหว่างรายการหมุนเวียนและรายการไม่หมุนเวียนซึ่งรวมถึงหนี้สินไม่หมุนเวียนที่ต้องดำรงสถานะเงื่อนไขต่าง ๆ
* TAS 7, TFRS 7 => เกี่ยวข้องกับการเปิดเผยข้อมูลเพิ่มเติมเกี่ยวกับข้อตกลงทางการเงินของผู้ขาย (Supplier Finance Agreements “SFA”) ซึ่งจะช่วยเสริมการทำความเข้าใจเกี่ยวกับกระแสเงินสดและความเสี่ยงด้านสภาพคล่อง
* TFRS 16 => เกี่ยวข้องกับหนี้สินตามสัญญาเช่าที่เกิดจากการขายและเช่ากลับคืนโดยแก้ไขเพิ่มเติมข้อกำหนดเกี่ยวกับการวัดมูลค่าภายหลังสำหรับรายการการขายและเช่ากลับคืน

ทั้งนี้ TAS และ TFRS ที่มีการปรับปรุงใหม่ข้างต้นไม่มีผลกระทบที่เป็นสาระสำคัญต่องบการเงินของบริษัทและบริษัทย่อย

นอกจากนี้ สภาวิชาชีพบัญชีได้ปรับปรุง TAS 21 “ผลกระทบจากการเปลี่ยนแปลงของอัตราแลกเปลี่ยนเงินตราต่างประเทศ” ซึ่งมีผลบังคับใช้สำหรับรอบระยะเวลาบัญชีที่เริ่มในหรือหลังวันที่ 1 มกราคม 2569 โดยเป็นการปรับปรุงเพื่อให้มีความชัดเจนและเหมาะสมมากยิ่งขึ้นในส่วนที่เกี่ยวข้องกับ “การขาดความสามารถในการแลกเปลี่ยน” ซึ่งกำหนดให้บริษัทประเมินว่าสกุลเงินหนึ่งสามารถแลกเปลี่ยนไปเป็นสกุลเงินอื่นได้หรือไม่ และเมื่อไม่เป็นเช่นนั้นให้กำหนดหรือประมาณอัตราแลกเปลี่ยนที่จะใช้และเปิดเผยข้อมูลที่เกี่ยวข้อง ทั้งนี้ การปรับปรุง TAS 21 ดังกล่าวไม่มีผลกระทบที่เป็นสาระสำคัญต่องบการเงินของบริษัท

งบการเงินรวมสำหรับปีสิ้นสุดวันที่ 31 ธันวาคม 2568 และ 2567 ได้รวมบัญชีของบริษัทและบริษัทย่อยที่บริษัทมีอำนาจควบคุมหรือถือหุ้นทั้งทางตรงและทางอ้อมในบริษัทย่อยดังต่อไปนี้

|  |  |  |  |  |  | สัดส่วนการถือหุ้น |
| --- | --- | --- | --- | --- | --- | --- |
| ชื่อบริษัท |  | ลักษณะธุรกิจ |  | ทุนจดทะเบียน |  | ทางตรงของบริษัท (ร้อยละ) |
| North East Rubber Cote d’Ivoire (“NER-CI”) (ประเทศโกตดิวัวร์) |  | ผลิตและจำหน่ายยางแผ่นรมควัน ยางแท่ง และยางผสม |  | 10  ล้านฟรังก์ซีเอฟเอ  (ประมาณ 0.6 ล้านบาท) |  | 100.00 |

ตั้งแต่จัดตั้งบริษัทในเดือนกันยายน 2567 จนถึงวันที่ 15 ธันวาคม 2568 (วันเลิกกิจการ) NER-CI ยังไม่ได้เริ่มดำเนินกิจกรรมหลักทางธุรกิจและยังไม่มีรายการบัญชีใด ๆ ที่มีนัยสำคัญในงบการเงินนอกเหนือไปจากการจัดตั้งบริษัท ทั้งนี้ บริษัทไม่ได้นำเสนองบฐานะการเงินรวมของปี 2568 งบกำไรขาดทุนเบ็ดเสร็จรวม งบการเปลี่ยนแปลงส่วนของผู้ถือหุ้นรวมและงบกระแสเงินสดรวมของปี 2568 และ 2567 เป็นคอลัมน์แยกต่างหากจากงบดังกล่าวที่เป็นส่วนของเฉพาะบริษัทเนื่องจากตัวเลขของงบดังกล่าวทั้งสองประเภทเป็นตัวเลขเดียวกันและหากนำเสนอแยกคอลัมน์ด้วยตัวเลขเดียวกันทั้งหมดอาจทำให้เกิดการเข้าใจผิดและมีต้นทุนที่เกินจำเป็น

ในที่ประชุมคณะกรรมการบริษัทเมื่อวันที่ 23 พฤษภาคม 2568 คณะกรรมการบริษัทได้มีมติเป็นเอกฉันท์อนุมัติให้บริษัทดำเนินการเลิกกิจการบริษัทย่อยข้างต้นซึ่งการจดทะเบียนเลิกบริษัทย่อยกับหน่วยงานรัฐบาลของประเทศโกตดิวัวร์เสร็จสิ้นเรียบร้อยเมื่อวันที่ 15 ธันวาคม 2568 ซึ่งเป็นวันที่การควบคุมของบริษัทใน NER-CI ได้สิ้นสุดลง บริษัทจึงยังคงจัดทำและนำเสนองบฐานะการเงินรวม (ที่ตัดรายการสินทรัพย์และหนี้สินของ NER-CI ออกไปแล้ว) งบกำไรขาดทุนเบ็ดเสร็จรวม งบการเปลี่ยนแปลงส่วนของผู้ถือหุ้นรวมและงบกระแสเงินสดรวมของปี 2568 และไม่มีผลกระทบใดๆ จากการดำเนินงานที่ยกเลิกของ NER-CI

บริษัทเปิดเผยข้อมูลสำหรับปีสิ้นสุดวันที่ 31 ธันวาคม 2567 เพื่อเป็นข้อมูลเปรียบเทียบในงบการเงินสำหรับปีสิ้นสุดวันที่ 31 ธันวาคม 2568 ในลักษณะของตัวเลขเปรียบเทียบ

เพื่อความสะดวกของผู้อ่านงบการเงิน งบการเงินฉบับภาษาอังกฤษได้ถูกจัดทำขึ้นจากงบการเงินฉบับภาษาไทยนี้ซึ่งได้ถูกนำเสนอเพื่อวัตถุประสงค์ของการรายงานทางการเงินภายในประเทศ

1. **สรุปนโยบายการบัญชีที่มีสาระสำคัญ**

**เกณฑ์การจัดทำงบการเงินรวม**

บริษัทย่อยเป็นกิจการที่อยู่ภายใต้การควบคุมของบริษัท การควบคุมเกิดขึ้นเมื่อบริษัทมีอำนาจควบคุมทั้งทางตรงหรือทางอ้อมในการกำหนดนโยบายทางการเงินและการดำเนินงานรวมถึงผลตอบแทนผันแปรจากบริษัทนั้นเพื่อได้มาซึ่งประโยชน์จากกิจกรรมของบริษัทย่อย งบการเงินของบริษัทย่อยได้รวมอยู่ในงบการเงินรวมนับแต่วันที่มีการควบคุมจนถึงวันที่การควบคุมได้สิ้นสุดลง นโยบายการบัญชีของบริษัทย่อยได้ถูกเปลี่ยนตามความจำเป็นเพื่อให้เป็นนโยบายเดียวกันกับของบริษัท

หากมีการเปลี่ยนแปลงส่วนได้เสียของบริษัทในบริษัทย่อยโดยที่ไม่ได้ทำให้บริษัทสูญเสียอำนาจในการควบคุม กลุ่มบริษัทบันทึกส่วนเปลี่ยนแปลงดังกล่าวเป็นรายการในส่วนของผู้ถือหุ้น แต่ถ้าการเปลี่ยนแปลงมีผลทำให้สูญเสียอำนาจในการควบคุมบริษัทย่อย มูลค่าของส่วนได้เสียคงเหลือที่ถืออยู่จะวัดมูลค่าด้วยมูลค่ายุติธรรมและรับรู้ผลกำไรหรือขาดทุนในงบกำไรขาดทุนเบ็ดเสร็จ

###### การใช้ประมาณการ

ในการจัดทำงบการเงินตามมาตรฐานการรายงานทางการเงิน ฝ่ายบริหารมีความจำเป็นต้องใช้ประมาณการและข้อสมมติฐานที่กระทบต่อรายได้ รายจ่าย สินทรัพย์ และหนี้สิน เพื่อประโยชน์ในการกำหนดมูลค่าของสินทรัพย์ หนี้สิน ตลอดจนหนี้สินที่อาจเกิดขึ้น ด้วยเหตุดังกล่าวผลของรายการเมื่อเกิดขึ้นจริงจึงอาจแตกต่างไปจากที่ได้ประมาณการไว้

ประมาณการและข้อสมมติฐานที่ใช้ในการจัดทำงบการเงินจะได้รับการทบทวนอย่างสม่ำเสมอ การปรับประมาณการจะบันทึกในงวดบัญชีที่การประมาณการดังกล่าวได้รับการทบทวนหากการปรับประมาณการกระทบเฉพาะงวดนั้น ๆ และจะบันทึกในงวดที่ปรับและงวดในอนาคตหากการปรับประมาณการกระทบงวดปัจจุบันและอนาคต

ทั้งนี้ ประมาณการและข้อสมมติฐานที่สำคัญที่ใช้ในการจัดทำงบการเงินนี้ซึ่งอาจมีความไม่แน่นอนที่สำคัญมาเกี่ยวข้อง ได้แก่

###### มูลค่าสุทธิที่จะได้รับของสินค้าคงเหลือ

###### อายุการให้ประโยชน์และมูลค่าคงเหลือของอาคารและอุปกรณ์ สินทรัพย์สิทธิการใช้และสินทรัพย์ไม่มีตัวตน

###### ข้อพิจารณาการใช้สิทธิยกเลิกหรือต่ออายุสัญญาเช่าและอัตราคิดลดของหนี้สินตามสัญญาเช่า

###### จำนวนเงินและงวดบัญชีที่คาดว่าจะได้รับประโยชน์จากสินทรัพย์ภาษีเงินได้รอการตัดบัญชี

###### สมมติฐานที่ใช้ในการคำนวณหนี้สินผลประโยชน์ของพนักงานหลังออกจากงาน

###### การประเมินและประมาณการมูลค่ายุติธรรมของสินทรัพย์ทางการเงิน หนี้สินทางการเงินและเครื่องมือทางการเงินอื่นๆ

###### เงินสดและรายการเทียบเท่าเงินสด

เงินสดและรายการเทียบเท่าเงินสดแสดงด้วยราคาทุนซึ่งประกอบด้วยเงินสดในมือและเงินฝากสถาบันการเงิน

เงินฝากธนาคารที่ติดภาระค้ำประกันแสดงด้วยราคาทุนและเป็นรายการแยกต่างหากภายใต้สินทรัพย์ไม่หมุนเวียน

###### ลูกหนี้การค้า ลูกหนี้อื่นและค่าเผื่อการด้อยค่าสำหรับผลขาดทุนด้านเครดิตที่คาดว่าจะเกิดขึ้น

ลูกหนี้การค้าและลูกหนี้อื่นแสดงในราคาที่ระบุไว้ในใบแจ้งหนี้หรือจำนวนเงินที่ค้างรับสุทธิจากค่าเผื่อการด้อยค่าสำหรับผลขาดทุนด้านเครดิตที่คาดว่าจะเกิดขึ้น (ถ้ามี)

ค่าเผื่อการด้อยค่าสำหรับผลขาดทุนด้านเครดิตที่คาดว่าจะเกิดขึ้นพิจารณาตามนโยบายในส่วนของเครื่องมือทางการเงิน

###### สินค้าคงเหลือ

สินค้าคงเหลือแสดงในราคาทุนหรือมูลค่าสุทธิที่จะได้รับแล้วแต่ราคาใดจะต่ำกว่า ราคาทุนของสินค้าคงเหลือคำนวณโดยวิธีถัวเฉลี่ยถ่วงน้ำหนัก

###### ที่ดิน อาคารและอุปกรณ์

ที่ดินแสดงในราคาทุนสุทธิจากค่าเผื่อการด้อยค่า (ถ้ามี) อาคารและอุปกรณ์แสดงในราคาทุนสุทธิจากค่าเสื่อมราคาสะสมและค่าเผื่อการด้อยค่า (ถ้ามี)

ค่าเสื่อมราคาบันทึกเป็นค่าใช้จ่ายในงบกำไรขาดทุนเบ็ดเสร็จและคำนวณโดยวิธีเส้นตรงตามอายุการให้ประโยชน์ของสินทรัพย์แต่ละรายการ ค่าเสื่อมราคาถูกพิจารณาแต่ละส่วนแยกต่างหากจากกันเมื่อแต่ละส่วนประกอบนั้นมีสาระสำคัญ อายุการให้ประโยชน์ของสินทรัพย์แสดงได้ดังนี้

|  |  |
| --- | --- |
|  | ระยะเวลา (ปี) |
| ส่วนปรับปรุงที่ดิน | 5 - 20 |
| อาคารและส่วนปรับปรุงอาคาร | 5 - 20 |
| เครื่องจักรและอุปกรณ์ | 2 - 10 |
| แปลงหญ้าเนเปียร์ | 10 |
| เครื่องตกแต่ง ติดตั้งและเครื่องใช้สำนักงาน | 3 - 5 |
| ยานพาหนะ | 5 - 10 |

###### สินทรัพย์สิทธิการใช้

สินทรัพย์สิทธิการใช้วัดมูลค่าด้วยราคาทุนหักค่าเสื่อมราคาสะสมและค่าเผื่อการด้อยค่า (ถ้ามี) และปรับปรุงด้วยการวัดมูลค่าใหม่ของหนี้สินตามสัญญาเช่า

ค่าเสื่อมราคาบันทึกเป็นค่าใช้จ่ายในกำไรหรือขาดทุนและคำนวณโดยวิธีเส้นตรงตามระยะเวลาของการเช่าที่เกี่ยวข้องดังนี้

|  |  |
| --- | --- |
|  | ระยะเวลา (ปี) |
| ที่ดินเพื่อการเพาะปลูก | 5-10 |
| พื้นที่อาคาร | 2 |
| ยานพาหนะและอุปกรณ์ | 4-5 |

###### สินทรัพย์ไม่มีตัวตน

สินทรัพย์ไม่มีตัวตนเป็นโปรแกรมคอมพิวเตอร์ซึ่งแสดงในราคาทุนสุทธิจากค่าใช้จ่ายตัดบัญชีสะสมและค่าเผื่อการด้อยค่า (ถ้ามี) สินทรัพย์ไม่มีตัวตนตัดบัญชีเป็นค่าใช้จ่ายโดยวิธีเส้นตรงตามอายุการให้ประโยชน์เป็นระยะเวลา 3-10 ปี

###### การด้อยค่าของสินทรัพย์ที่ไม่ใช่สินทรัพย์ทางการเงิน

ยอดสินทรัพย์คงเหลือตามบัญชีได้รับการทบทวน ณ ทุกวันที่รายงานว่ามีข้อบ่งชี้ของการด้อยค่าหรือไม่ ในกรณีที่มีข้อบ่งชี้จะทำการประมาณมูลค่าสินทรัพย์ที่คาดว่าจะได้รับคืน (มูลค่ายุติธรรมหักต้นทุนในการจำหน่ายของสินทรัพย์หรือมูลค่าจากการใช้ของสินทรัพย์นั้นแล้วแต่จำนวนใดจะสูงกว่า) โดยที่การทบทวนจะพิจารณาจากสินทรัพย์แต่ละรายการหรือพิจารณาจากหน่วยสินทรัพย์ที่ก่อให้เกิดเงินสดแล้วแต่กรณี

ในกรณีที่ราคาตามบัญชีของสินทรัพย์สูงกว่ามูลค่าที่คาดว่าจะได้รับคืน ขาดทุนจากการด้อยค่าจะถูกรับรู้โดยการลดมูลค่าของราคาตามบัญชีให้เท่ากับมูลค่าที่คาดว่าจะได้รับคืนและรับรู้ในงบกำไรขาดทุนเบ็ดเสร็จ และจะบันทึกโอนกลับรายการขาดทุนจากการด้อยค่าโดยถือเป็นรายได้อื่นเมื่อมีข้อบ่งชี้ว่าการด้อยค่าดังกล่าวไม่มีอยู่อีกต่อไปหรือยังคงมีอยู่แต่เป็นไปในทางที่ลดลง ทั้งนี้ การกลับรายการผลขาดทุนจากการด้อยค่าจะไม่สูงกว่ามูลค่าตามบัญชีของสินทรัพย์นั้นสุทธิจากค่าเสื่อมราคาหรือค่าตัดจำหน่ายประหนึ่งว่าไม่มีการรับรู้ผลขาดทุนจากการด้อยค่าของสินทรัพย์นั้นในปีก่อนๆ

###### เจ้าหนี้การค้าและเจ้าหนี้อื่น

เจ้าหนี้การค้าและเจ้าหนี้อื่นแสดงในราคาทุน

###### หนี้สินตามสัญญาเช่า

ณ วันที่สัญญาเช่าเริ่มมีผล หนี้สินตามสัญญาเช่าจะถูกวัดมูลค่าด้วยมูลค่าปัจจุบันของการจ่ายชำระตามสัญญาเช่าที่ยังไม่ได้จ่ายชำระ ณ วันนั้น การจ่ายชำระตามสัญญาเช่าคิดลดด้วยอัตราดอกเบี้ยตามนัยของสัญญาเช่าหากอัตรานั้นสามารถกำหนดได้ แต่หากอัตรานั้นไม่สามารถกำหนดได้ต้องใช้อัตราดอกเบี้ยการกู้ยืมส่วนเพิ่ม (อัตราดอกเบี้ยของการกู้ยืมถัวเฉลี่ยที่มีระยะเวลาใกล้เคียงกันและมีลักษณะคล้ายคลึงกันกับสินทรัพย์อ้างอิง)

ภายหลังจากสัญญาเช่าเริ่มมีผลจะมีการวัดมูลค่าหนี้สินตามสัญญาเช่าโดย (1) การเพิ่มมูลค่าตามบัญชีเพื่อสะท้อนดอกเบี้ยจากหนี้สินตามสัญญาเช่า (ถ้ามี) (2) การลดมูลค่าตามบัญชีเพื่อสะท้อนการชำระการจ่ายชำระตามสัญญาเช่าที่จ่ายชำระแล้วและ (3) การวัดมูลค่าใหม่ตามมูลค่าตามบัญชีเพื่อสะท้อนการประเมินใหม่หรือการเปลี่ยนแปลงสัญญาเช่าใดๆ หรือเพื่อสะท้อนการจ่ายชำระตามสัญญาเช่าที่คงที่โดยเนื้อหามีการปรับปรุง ทั้งนี้ ดอกเบี้ยจากหนี้สินตามสัญญาเช่าและการจ่ายชำระค่าเช่าผันแปรที่ไม่ได้รวมอยู่ในการวัดมูลค่าของหนี้สินตามสัญญาเช่าถูกรับรู้เป็นค่าใช้จ่ายในกำไรหรือขาดทุน

ทั้งนี้ อัตราคิดลดโดยประมาณที่นำมาใช้กับหนี้สินตามสัญญาเช่าสำหรับที่ดินเพื่อการเพาะปลูก พื้นที่อาคาร และยานพาหนะและอุปกรณ์คือ ร้อยละ 5.00 ร้อยละ 4.77 และร้อยละ 4.05-4.61 ต่อปี ตามลำดับ

รายจ่ายค่าเช่าสำหรับสัญญาเช่าระยะสั้น (ไม่เกิน 12 เดือนนับแต่วันที่สัญญาเช่าเริ่มมีผล) และสัญญาเช่าสินทรัพย์มูลค่าต่ำ (พิจารณาตามลักษณะทางกายภาพของสินทรัพย์เมื่อมองในสภาพใหม่) บันทึกเป็นค่าใช้จ่ายในกำไรหรือขาดทุนโดยวิธีเส้นตรงตามระยะเวลาของการเช่าที่เกี่ยวข้อง

###### ผลประโยชน์ของพนักงาน

*ผลประโยชน์ระยะสั้นของพนักงาน*

เงินเดือน ค่าจ้าง โบนัส และเงินสมทบกองทุนประกันสังคมรับรู้เป็นค่าใช้จ่ายเมื่อเกิดรายการและตามเกณฑ์คงค้าง

*ผลประโยชน์ของพนักงานหลังออกจากงาน*

ภาระผูกพันสำหรับผลประโยชน์หลังออกจากงานประเภทโครงการสมทบเงิน ซึ่งได้แก่ กองทุนสำรองเลี้ยงชีพบันทึกเป็นค่าใช้จ่ายในงบกำไรขาดทุนเบ็ดเสร็จเมื่อมีการจ่ายเงินสมทบไปยังกองทุนตามเกณฑ์คงค้าง

ภาระผูกพันสำหรับผลประโยชน์หลังออกจากงานประเภทโครงการผลประโยชน์ ซึ่งจะจ่ายให้แก่พนักงานเมื่อเลิกจ้างคำนวณโดยการประมาณผลประโยชน์ที่พนักงานจะได้รับในอนาคตสำหรับการทำงานของพนักงานในอดีตและปัจจุบัน ซึ่งผลประโยชน์ดังกล่าวได้ถูกคิดลดแต่ละหน่วยที่ประมาณการไว้เป็นมูลค่าปัจจุบันของภาระผูกพันซึ่งคำนวณเป็นรายปีหรืออย่างน้อยทุกสามปีโดยนักคณิตศาสตร์ประกันภัย ค่าใช้จ่ายจากการประมาณการหนี้สินผลประโยชน์ของพนักงานหลังออกจากงานที่ถูกรับรู้ในงบกำไรขาดทุนเบ็ดเสร็จประกอบด้วย ต้นทุนบริการปัจจุบันต้นทุนบริการในอดีตและต้นทุนดอกเบี้ย ซึ่งแสดงเป็นรายการกำไรหรือขาดทุน ส่วนกำไร/ขาดทุนจากการวัดมูลค่าประมาณการตามหลักคณิตศาสตร์ประกันภัยแสดงเป็นรายการกำไรหรือขาดทุนเบ็ดเสร็จอื่นในงบกำไรขาดทุนเบ็ดเสร็จ

###### การรับรู้รายได้

รายการขายรับรู้เป็นรายได้ ณ เวลาใดเวลาหนึ่งสุทธิจากส่วนลดเมื่อมีการส่งมอบและลูกค้าได้ยอมรับสินค้าและโอนความเสี่ยงและผลตอบแทนที่เป็นสาระสำคัญของความเป็นเจ้าของและการควบคุมในสินค้าให้กับผู้ซื้อแล้ว

รายได้จากการให้บริการระยะสั้น (ไม่เกินหนึ่งวัน) รับรู้ ณ เวลาใดเวลาหนึ่งเมื่อได้ให้บริการแก่ลูกค้าแล้วและตามเกณฑ์คงค้าง

รายได้ดอกเบี้ยรับรู้ตลอดช่วงเวลาหนึ่งตามเกณฑ์สัดส่วนของเวลาโดยคำนึงถึงอัตราผลตอบแทนที่แท้จริงของสินทรัพย์หากมีนัยสำคัญ

รายได้จากการให้เช่าทรัพย์สินซึ่งมีลักษณะเป็นสัญญาเช่าดำเนินงานรับรู้ตลอดช่วงเวลาหนึ่งโดยวิธีเส้นตรงตลอดระยะเวลาของสัญญาเช่า

รายได้อื่นๆ รับรู้ตามเกณฑ์คงค้าง

###### การรับรู้ค่าใช้จ่าย

ค่าใช้จ่ายรับรู้ตามเกณฑ์คงค้าง

###### ต้นทุนการกู้ยืม

ดอกเบี้ยจ่ายและค่าใช้จ่ายทางการเงินซึ่งเกิดจากหนี้สินที่เกี่ยวข้องโดยตรงกับการก่อสร้างอาคารและการติดตั้งเครื่องจักรและอุปกรณ์ถูกบันทึกเป็นส่วนหนึ่งของต้นทุนของสินทรัพย์ที่เข้าเงื่อนไขและหยุดบันทึกต้นทุนทางการเงินดังกล่าวเป็นต้นทุนของสินทรัพย์เมื่อการก่อสร้างหรือการติดตั้งแล้วเสร็จ

**เงินตราต่างประเทศ**

###### *รายการบัญชีที่เป็นเงินตราต่างประเทศ*

รายการบัญชีที่เป็นเงินตราต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ ยอดคงเหลือของสินทรัพย์และหนี้สินที่เป็นตัวเงินและเป็นเงินตราต่างประเทศ ณ วันที่ในงบฐานะการเงินแปลงค่าเป็นเงินบาทโดยใช้อัตราแลกเปลี่ยน ณ วันดังกล่าว สินทรัพย์และหนี้สินที่ไม่เป็นตัวเงินซึ่งเกิดจากรายการบัญชีที่เป็นเงินตราต่างประเทศซึ่งบันทึกตามเกณฑ์ราคาทุนเดิมแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ กำไรหรือขาดทุนจากการแปลงค่าจะบันทึกในงบกำไรขาดทุนเบ็ดเสร็จ

*กิจการในต่างประเทศ*

สินทรัพย์และหนี้สินของกิจการในต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันสิ้นรอบระยะเวลาที่รายงาน

รายได้และค่าใช้จ่ายของกิจการในต่างประเทศแปลงค่าเป็นเงินบาทโดยใช้อัตราแลกเปลี่ยน ณ วันที่เกิดรายการ

ผลต่างจากการแปลงค่างบการเงินที่เป็นเงินตราต่างประเทศถูกรับรู้เป็นรายการกำไรหรือขาดทุนเบ็ดเสร็จอื่นและแสดงแยกต่างหากเป็นองค์ประกอบอื่นของส่วนของผู้ถือหุ้นจนกว่าเงินลงทุนที่เป็นสกุลเงินตราต่างประเทศนั้นจะถูกจำหน่ายออกไปจึงจะรับรู้เป็นรายการกำไรหรือขาดทุน

###### การวัดมูลค่ายุติธรรม

มูลค่ายุติธรรมเป็นราคาที่จะได้รับจากการขายสินทรัพย์หรือจะจ่ายเพื่อโอนหนี้สินในรายการที่เกิดขึ้นในสภาพปกติระหว่างผู้ร่วมตลาด ณ วันที่วัดมูลค่า

ลำดับชั้นของมูลค่ายุติธรรมให้ลำดับความสำคัญสูงสุดกับราคาเสนอซื้อขายที่ไม่ต้องปรับปรุงในตลาดที่มีสภาพคล่องสำหรับสินทรัพย์หรือหนี้สินอย่างเดียวกัน (“ข้อมูลระดับ 1”) รองลงมาคือข้อมูลอื่นที่สามารถสังเกตได้ (“ข้อมูลระดับ 2”) และต่ำสุดคือข้อมูลที่ไม่สามารถสังเกตได้ (“ข้อมูลระดับ 3”)

###### เครื่องมือทางการเงิน

*การรับรู้รายการและการวัดมูลค่า*

สินทรัพย์ทางการเงินถูกรับรู้เริ่มแรกด้วยมูลค่ายุติธรรมบวกด้วยต้นทุนการทำรายการกรณีที่เป็นสินทรัพย์ทางการเงินที่ไม่ได้วัดมูลค่าด้วยมูลค่ายุติธรรมผ่านกำไรหรือขาดทุน สินทรัพย์ทางการเงินจัดประเภทและวัดมูลค่าโดยอ้างอิงตามโมเดลธุรกิจที่ใช้ในการจัดการสินทรัพย์และตามลักษณะของกระแสเงินสดตามสัญญาของสินทรัพย์โดยแบ่งออกเป็นสามวิธีคือ ราคาทุนตัดจำหน่าย มูลค่ายุติธรรมผ่านกำไรขาดทุนเบ็ดเสร็จอื่น และมูลค่ายุติธรรมผ่านกำไรหรือขาดทุน เมื่อมีการเปลี่ยนแปลงโมเดลธุรกิจในการบริหารสินทรัพย์ทางการเงิน ต้องมีการจัดประเภทรายการสินทรัพย์ทางการเงินใหม่ในส่วนที่ได้รับผลกระทบ

หนี้สินทางการเงินถูกรับรู้เริ่มแรกด้วยมูลค่ายุติธรรมหักต้นทุนการทำรายการ หนี้สินทางการเงินจัดประเภทและวัดมูลค่าด้วยราคาทุนตัดจำหน่ายยกเว้นหนี้สินทางการเงินที่วัดมูลค่าด้วยมูลค่ายุติธรรมผ่านกำไรหรือขาดทุน (โดยหนี้สินดังกล่าวให้รวมถึงหนี้สินตราสารอนุพันธ์) และไม่สามารถจัดประเภทรายการหนี้สินทางการเงินใหม่ได้

*การจัดประเภทรายการและการวัดมูลค่า*

สินทรัพย์ที่จัดประเภทรายการและวัดมูลค่าด้วยราคาทุนตัดจำหน่าย

* เงินสดและรายการเทียบเท่าเงินสด
* เงินฝากธนาคารที่ติดภาระค้ำประกัน
* ลูกหนี้การค้าและลูกหนี้อื่นๆ (ไม่รวมค่าใช้จ่ายจ่ายล่วงหน้าต่าง ๆ และเงินจ่ายล่วงหน้าค่าสินค้าและวัตถุดิบ)
* เงินมัดจำหรือเงินประกันที่ขอคืนได้

สินทรัพย์ที่จัดประเภทรายการและวัดมูลค่ายุติธรรมผ่านกำไรหรือขาดทุน

* สินทรัพย์ตราสารอนุพันธ์

สินทรัพย์ที่จัดประเภทรายการและวัดมูลค่ายุติธรรมผ่านกำไรขาดทุนเบ็ดเสร็จอื่น - ไม่มี

หนี้สินที่จัดประเภทรายการและวัดมูลค่าด้วยราคาทุนตัดจำหน่าย

* เงินกู้ยืมระยะสั้นจากสถาบันการเงิน
* เจ้าหนี้การค้าและเจ้าหนี้อื่นๆ (รวมค่าใช้จ่ายค้างจ่ายและเจ้าหนี้เงินประกันผลงานแต่ไม่รวมเงินมัดจำรับและรายได้รับล่วงหน้า)
* เงินกู้ยืมระยะยาวจากสถาบันการเงิน
* หนี้สินตามสัญญาเช่า
* หุ้นกู้

หนี้สินที่จัดประเภทรายการและวัดมูลค่ายุติธรรมผ่านกำไรหรือขาดทุน

* หนี้สินตราสารอนุพันธ์

*การด้อยค่า*

ขาดทุนจากการด้อยค่าสำหรับผลขาดทุนด้านเครดิตที่คาดว่าจะเกิดขึ้น (Expected credit loss) ของสินทรัพย์ทางการเงินที่ไม่ใช่ลูกหนี้การค้าและสินทรัพย์ที่เกิดจากสัญญารับรู้เป็นขั้นตามวิธีการทั่วไป (General approach) ดังนี้

* ขั้นที่ 1 (performing) ผลขาดทุนด้านเครดิตที่คาดว่าจะเกิดขึ้นใน 12 เดือนข้างหน้าถูกรับรู้ในกำไรหรือขาดทุน ดอกเบี้ยรับ (ถ้ามี) คำนวณจากมูลค่าตามบัญชีขั้นต้นโดยไม่มีการปรับลดผลขาดทุนด้านเครดิตที่คาดว่าจะเกิดขึ้น
* ขั้นที่ 2 (under-performing) เมื่อความเสี่ยงด้านเครดิตเพิ่มขึ้นอย่างมีนัยสำคัญและไม่ได้พิจารณาว่าอยู่ในระดับต่ำ ผลขาดทุนด้านเครดิตที่คาดว่าจะเกิดขึ้นตลอดอายุถูกรับรู้ในกำไรหรือขาดทุน ดอกเบี้ยรับ (ถ้ามี) คำนวณเช่นเดียวกับขั้นที่ 1
* ขั้นที่ 3 (credit-impaired) เมื่อความเสี่ยงด้านเครดิตของสินทรัพย์ทางการเงินเพิ่มขึ้นจนถึงจุดที่พิจารณาได้ว่าเกิดการด้อยค่าด้านเครดิตขึ้น ผลขาดทุนด้านเครดิตที่คาดว่าจะเกิดขึ้นตลอดอายุถูกรับรู้ในกำไรหรือขาดทุน ดอกเบี้ยรับ (ถ้ามี) คำนวณจากราคาทุนตัดจำหน่ายโดยใช้มูลค่าตามบัญชีขั้นต้นปรับลดด้วยค่าเผื่อผลขาดทุนจากการด้อยค่า

สำหรับลูกหนี้การค้าและสินทรัพย์ที่เกิดจากสัญญา (เช่น รายได้ค้างรับ) วิธีการอย่างง่าย (Simplified approach) ถูกนำมาใช้โดยรับรู้ผลขาดทุนด้านเครดิตที่คาดว่าจะเกิดขึ้นตลอดอายุสำหรับสินทรัพย์ทางการเงินที่ถูกพิจารณาตามที่กล่าวถึงข้างต้น ทั้งนี้ ในการพิจารณาและวัดมูลค่าผลขาดทุนด้านเครดิตที่คาดว่าจะเกิดขึ้นสำหรับทั้งวิธีการทั่วไปและวิธีการอย่างง่าย มีการนำข้อมูลผลขาดทุนด้านเครดิตในอดีต (Historical credit loss) มาประกอบกันกับข้อมูลที่มีการคาดการณ์ไปในอนาคต (Forward-looking information) ในส่วนของสินทรัพย์นั้นและปัจจัยสำคัญ ๆ ของสภาพแวดล้อมเชิงเศรษฐกิจตามความจำเป็น ในส่วนของลูกหนี้ต่าง ๆ มีการจัดกลุ่มประชากรโดยให้ความสำคัญไปที่ข้อมูลยอดคงค้างตามอายุหนี้ (Aging balance information) โดยจัดเก็บข้อมูลย้อนหลังสำหรับ Historical credit loss ประมาณ 1 ปี

*การบัญชีป้องกันความเสี่ยง*

การบัญชีป้องกันความเสี่ยงแบ่งออกเป็น 3 ประเภทได้แก่ การป้องกันความเสี่ยงในมูลค่ายุติธรรม การป้องกันความเสี่ยงในกระแสเงินสด และการป้องกันความเสี่ยงของเงินลงทุนสุทธิของหน่วยงานต่างประเทศ

ตราสารอนุพันธ์เป็นเครื่องมือทางการเงินที่ถูกนำมาใช้เพื่อจัดการความเสี่ยงในมูลค่ายุติธรรมที่เกิดจากการเปลี่ยนแปลงอัตราแลกเปลี่ยนเงินตราต่างประเทศที่เกิดจากกิจกรรมดำเนินงาน ตราสารอนุพันธ์ไม่ได้มีวัตถุประสงค์ไว้เพื่อการค้า อย่างไรก็ตาม ตราสารอนุพันธ์ที่ไม่เข้าเงื่อนไขการกำหนดให้เป็นเครื่องมือป้องกันความเสี่ยงถือเป็นรายการเพื่อค้า ตราสารอนุพันธ์ถูกรับรู้เริ่มแรกด้วยมูลค่ายุติธรรม หลังจากนั้นจะมีการวัดมูลค่ายุติธรรมใหม่ กำไรหรือขาดทุนจากการวัดมูลค่ายุติธรรมใหม่จะบันทึกในกำไรหรือขาดทุน

มูลค่ายุติธรรมของตราสารอนุพันธ์ได้แก่ ราคาตลาดของตราสารอนุพันธ์ ณ วันที่ในงบฐานะการเงินซึ่งถือเป็นข้อมูลระดับ 2 ของลำดับชั้นมูลค่ายุติธรรมโดยราคาดังกล่าวแสดงมูลค่าปัจจุบันของเครื่องมือทางการเงินที่เป็นตราสารอนุพันธ์ที่ใช้เทคนิคการประเมินมูลค่าด้วยวิธีราคาตลาดโดยข้อมูลหลักที่ใช้ในการประเมินได้แก่ ข้อมูลอัตราแลกเปลี่ยนในท้องตลาดที่ปรับปรุงให้เหมาะสมกับตราสารที่ออกซึ่งคำนวณโดยธนาคารที่เป็นคู่สัญญา

###### ประมาณการหนี้สิน

ประมาณการหนี้สินจะรับรู้ในงบฐานะการเงินก็ต่อเมื่อมีภาระหนี้สินเกิดขึ้นจากข้อพิพาททางกฎหมายหรือภาระผูกพันซึ่งเป็นผลมาจากเหตุการณ์ในอดีต และมีความเป็นไปได้ค่อนข้างแน่นอนว่าประโยชน์เชิงเศรษฐกิจจะต้องถูกจ่ายไปเพื่อชำระภาระหนี้สินดังกล่าว โดยภาระหนี้สินดังกล่าวสามารถประมาณจำนวนเงินได้อย่างน่าเชื่อถือ ถ้าผลกระทบดังกล่าวเป็นนัยสำคัญ ประมาณการกระแสเงินสดที่จะจ่ายในอนาคตจะคิดลดเป็นมูลค่าปัจจุบันโดยใช้อัตราคิดลดในตลาดปัจจุบันก่อนคำนึงภาษีเงินได้เพื่อให้สะท้อนมูลค่าที่อาจประเมินได้ในตลาดปัจจุบันซึ่งแปรไปตามเวลาและความเสี่ยงที่มีต่อหนี้สิน

###### ภาษีเงินได้

*ภาษีเงินได้ของงวดปัจจุบัน*

ภาษีเงินได้ของงวดปัจจุบันได้แก่ ภาษีที่ต้องจ่ายชำระหรือสามารถขอคืนได้จากกำไรหรือขาดทุนทางภาษีสำหรับปีโดยใช้อัตราภาษีที่ประกาศใช้ ณ วันที่ในงบฐานะการเงินตลอดจนการปรับปรุงภาษีที่ค้างชำระในปีก่อนๆ ทั้งนี้ โดยพิจารณาถึงสิทธิพิเศษที่ได้รับจากการส่งเสริมการลงทุนตามที่กล่าวไว้ในหมายเหตุ 20

*ภาษีเงินได้รอการตัดบัญชี*

ภาษีเงินได้รอการตัดบัญชีถูกบันทึกโดยคำนวณจากผลแตกต่างชั่วคราวที่เกิดขึ้นระหว่างมูลค่าตามบัญชีของสินทรัพย์และหนี้สินและจำนวนที่ใช้เพื่อความมุ่งหมายทางภาษี จำนวนภาษีเงินได้รอการตัดบัญชีพิจารณาจากการเคลื่อนไหวที่เกิดขึ้นจริงของสินทรัพย์และหนี้สินตามบัญชีด้วยอัตราภาษีสำหรับงวดที่คาดว่าจะได้รับประโยชน์จากสินทรัพย์ภาษีเงินได้รอการตัดบัญชีหรือในงวดที่คาดว่าจะจ่ายชำระหนี้สินภาษีโดยใช้อัตราภาษีที่มีการประกาศใช้ ณ วันที่ในงบฐานะการเงิน

สินทรัพย์ภาษีเงินได้รอการตัดบัญชีจะบันทึกต่อเมื่อมีความเป็นไปได้ค่อนข้างแน่นอนว่ากำไรเพื่อเสียภาษีในอนาคตจะมีจำนวนเพียงพอกับการใช้ประโยชน์จากการตั้งสินทรัพย์ดังกล่าว สินทรัพย์ภาษีเงินได้รอการตัดบัญชีจะถูกปรับลดลงเท่าที่ประโยชน์ทางภาษีจะมีโอกาสถูกใช้จริง

###### กำไรต่อหุ้น

กำไรต่อหุ้นขั้นพื้นฐานคำนวณโดยการหารกำไรสำหรับปีด้วยจำนวนหุ้นสามัญถัวเฉลี่ยถ่วงน้ำหนักที่ออกในระหว่างปี ส่วนกำไรต่อหุ้นปรับลดคำนวณโดยการหารกำไรสำหรับปีด้วยจำนวนถัวเฉลี่ยถ่วงน้ำหนักของหุ้นสามัญที่ออกในระหว่างปีหลังจากที่ได้ปรับปรุงผลกระทบของตราสารที่อาจเปลี่ยนเป็นหุ้นสามัญปรับลด

1. **รายการบัญชีกับบุคคลและบริษัทที่เกี่ยวข้องกัน**

บุคคลหรือบริษัทที่เกี่ยวข้องกัน หมายถึง บุคคลหรือบริษัทที่อยู่ภายใต้การควบคุมของบริษัท หรือสามารถควบคุมบริษัททั้งทางตรงและทางอ้อม หรือมีอิทธิพลอย่างเป็นสาระสำคัญในการตัดสินใจด้านการเงินหรือการดำเนินงานของบริษัท

ลักษณะของความสัมพันธ์กับบุคคลและบริษัทที่เกี่ยวข้องกันมีดังนี้

| ชื่อบริษัท / บุคคล |  | ประเภทธุรกิจ |  | ลักษณะความสัมพันธ์ |
| --- | --- | --- | --- | --- |
| **บริษัทย่อย** |  |  |  |  |
| -North East Rubber Cote d’Ivoire  (ดูหมายเหตุ 2) |  | ผลิตและจำหน่ายยางแผ่นรมควัน ยางแท่ง และยางผสม |  | บริษัทย่อย |
| **บริษัทที่เกี่ยวข้องกัน** |  |  |  |  |
| -บริษัท เอ็น.อี. อกรีเทค จำกัด |  | ขายส่งเครื่องจักรอุปกรณ์และเครื่องใช้ที่ใช้ในการเกษตร |  | มีกรรมการและผู้ถือหุ้นเป็นญาติของกรรมการ |
| -บริษัท ชูวิทย์ฟาร์ม (2019) จำกัด (มหาชน) |  | ฟาร์มเลี้ยงไก่เนื้อตามพันธสัญญา |  | มีกรรมการเป็นญาติของกรรมการและมีผู้ถือหุ้นร่วมกัน |
| -บริษัท เอส.เค. ปิโตรเลียม จำกัด |  | สถานีบริการน้ำมันเชื้อเพลิง |  | มีผู้ถือหุ้นเป็นญาติของกรรมการ |
| -บริษัท เอ็น.อี. เฮมพ์ จำกัด |  | ขายส่งวัตถุดิบทางการเกษตร |  | มีกรรมการและผู้ถือหุ้นร่วมกัน |
| -บริษัท บุรีรัมย์ บีฟ ฟาร์ม จำกัด |  | ฟาร์มเลี้ยงโคนมและโคเนื้อ |  | มีกรรมการและผู้ถือหุ้นร่วมกัน |
| -บริษัท หยู่เส็ง โฮลดิ้ง จำกัด |  | ลงทุนในกิจการอื่น  (holding company) |  | มีกรรมการและผู้ถือหุ้นร่วมกัน |
| **บุคคลที่เกี่ยวข้องกัน** |  |  |  |  |
| นางสาวมธุชา จึงธนสมบูรณ์ |  | - |  | ผู้ถือหุ้นและญาติของกรรมการ |
| ผู้บริหารที่สำคัญ |  | - |  | บุคคลที่มีอำนาจและความรับผิดชอบในการวางแผน สั่งการและควบคุมกิจกรรมต่างๆ ของบริษัทไม่ว่าทางตรงหรือทางอ้อม ทั้งนี้ รวมถึงกรรมการของบริษัท (ไม่ว่าจะทำหน้าที่ในระดับบริหารหรือไม่ก็ตาม) |

นโยบายการกำหนดราคาสำหรับรายการบัญชีกับบุคคลและบริษัทที่เกี่ยวข้องกันมีดังนี้

| รายการ |  | นโยบายการกำหนดราคา |
| --- | --- | --- |
| ขายผลิตภัณฑ์ยางสำเร็จรูป |  | ราคาใกล้เคียงกับราคาตลาด |
| รายได้ค่าเช่า |  | ราคาตามที่ตกลงร่วมกันและอ้างอิงตามอัตราค่าเช่าตลาดที่ประเมินโดยผู้ประเมินราคาอิสระ |
| รายได้ค่าขนส่ง |  | ราคาตามที่ตกลงร่วมกัน |
| ขายหญ้าเนเปียร์ |  | ราคาใกล้เคียงกับราคาตลาด |
| ซื้อ - ขายสินทรัพย์ถาวร |  | ราคาตลาด |
| ซื้อวัตถุดิบ |  | ราคาใกล้เคียงกับราคาตลาด |
| ค่าซ่อมแซม |  | ราคาตามที่ตกลงร่วมกัน |
| ค่าน้ำมันเชื้อเพลิง |  | ราคาตลาด |
| ค่าใช้จ่ายเพื่อกิจกรรม CSR |  | ราคาใกล้เคียงกับราคาตลาด |
| ค่าเช่ารถและสินทรัพย์อื่นๆ |  | ราคาตามที่ตกลงร่วมกัน |
| ดอกเบี้ยจ่ายหุ้นกู้ |  | ร้อยละ 5.65 ต่อปี (อัตราเดียวกันกับผู้ถือหุ้นกู้รายอื่นๆ) |
| ค่าตอบแทนผู้บริหารที่สำคัญ |  | จำนวนเงินตามที่ตกลงร่วมกัน |
| การค้ำประกันวงเงินสินเชื่อให้แก่บริษัท |  | ไม่มีการคิดค่าธรรมเนียม |

ยอดคงเหลือกับบุคคลและบริษัทที่เกี่ยวข้องกัน ณ วันที่ 31 ธันวาคม 2568 และ 2567 มีดังนี้

|  |  | พันบาท | | | | |
| --- | --- | --- | --- | --- | --- | --- |
|  |  | 2568 |  | 2567 | | |
|  |  | (ดูหมายเหตุ 2) |  | งบการเฉพาะบริษัท |  | งบการเงินรวม |
| **ลูกหนี้อื่น** |  |  |  |  |  |  |
| * บริษัทที่เกี่ยวข้องกัน |  | 529 |  | 253 |  | 253 |
| **สินทรัพย์สิทธิการใช้ - สุทธิ** |  |  |  |  |  |  |
| * บุคคลที่เกี่ยวข้องกัน |  | 94 |  | 506 |  | 506 |
| **เจ้าหนี้อื่น** |  |  |  |  |  |  |
| ซื้อทรัพย์สินถาวร (เงินทดรองจ่าย) |  |  |  |  |  |  |
| * บุคคลที่เกี่ยวข้องกัน |  | 54 |  | - |  | - |
| ค่าน้ำมันรถค้างจ่าย |  |  |  |  |  |  |
| * บริษัทที่เกี่ยวข้องกัน |  | 808 |  | 590 |  | 590 |
| ค่าซ่อมแซมค้างจ่าย |  |  |  |  |  |  |
| * บริษัทที่เกี่ยวข้องกัน |  | 41 |  | 15 |  | 15 |
| ค่าใช้จ่ายค้างจ่ายอื่น |  |  |  |  |  |  |
| * บุคคลที่เกี่ยวข้องกัน |  | - |  | 15 |  | 15 |
| ดอกเบี้ยหุ้นกู้ค้างจ่าย |  |  |  |  |  |  |
| * บุคคลที่เกี่ยวข้องกัน |  | 13 |  | 43 |  | 43 |
| เจ้าหนี้ค่าหุ้นทุน |  |  |  |  |  |  |
| * บริษัทย่อย |  | - |  | 564 |  | - |
| รวมเจ้าหนี้อื่น |  | 916 |  | 1,227 |  | 663 |
| **หนี้สินตามสัญญาเช่า - สุทธิ** |  |  |  |  |  |  |
| * บุคคลที่เกี่ยวข้องกัน |  | - |  | 440 |  | 440 |
| **หุ้นกู้ - สุทธิ** |  |  |  |  |  |  |
| * บุคคลที่เกี่ยวข้องกัน |  | 3,000 |  | 3,000 |  | 3,000 |

รายได้และค่าใช้จ่ายที่เกิดระหว่างบริษัทและบุคคลหรือบริษัทที่เกี่ยวข้องกันสำหรับปีสิ้นสุดวันที่ 31 ธันวาคม 2568 และ 2567 มีดังนี้

|  | พันบาท | | |
| --- | --- | --- | --- |
|  | งบการเงินรวมและงบการเงินเฉพาะบริษัท | | |
|  | 2568 |  | 2567 |
| **ขายผลิตภัณฑ์ยางสำเร็จรูป** |  |  |  |
| * บริษัทที่เกี่ยวข้องกัน | 1,158 |  | - |
| **รายได้ค่าเช่า (รายได้อื่น)** |  |  |  |
| * บุคคลที่เกี่ยวข้องกัน | 270 |  | 270 |
| **รายได้ค่าขนส่ง (รายได้อื่น)** |  |  |  |
| * บริษัทที่เกี่ยวข้องกัน | 266 |  | - |
| **ขายหญ้าเนเปียร์ (รายได้อื่น)** |  |  |  |
| * บุคคลที่เกี่ยวข้องกัน | - |  | 467 |
| * บริษัทที่เกี่ยวข้องกัน | 2,547 |  | 2,316 |
| รวม | 2,547 |  | 2,783 |
| **ซื้อวัตถุดิบ** |  |  |  |
| * บุคคลที่เกี่ยวข้องกัน | 1,330 |  | 694 |
| **ค่าซ่อมแซม** |  |  |  |
| * บริษัทที่เกี่ยวข้องกัน | 193 |  | 32 |
| **ค่าน้ำมันเชื้อเพลิง** |  |  |  |
| * บริษัทที่เกี่ยวข้องกัน | 19,868 |  | 15,367 |
| **ค่าใช้จ่ายเพื่อกิจกรรม CSR** |  |  |  |
| * บริษัทที่เกี่ยวข้องกัน | 28,639 |  | 16,248 |
| **ค่าเสื่อมราคาสินทรัพย์สิทธิการใช้** |  |  |  |
| * บุคคลที่เกี่ยวข้องกัน | 412 |  | 412 |
| **ดอกเบี้ยจ่ายภายใต้หนี้สินตามสัญญาเช่า** |  |  |  |
| * บุคคลที่เกี่ยวข้องกัน | 38 |  | 57 |
| **ค่าเช่า** |  |  |  |
| * บริษัทที่เกี่ยวข้องกัน | - |  | 32 |
| **ดอกเบี้ยจ่ายหุ้นกู้** |  |  |  |
| * บุคคลที่เกี่ยวข้องกัน | 170 |  | 170 |
| **ค่าตอบแทนผู้บริหารที่สำคัญ** |  |  |  |
| * ผลประโยชน์ระยะสั้น | 31,939 |  | 31,261 |
| * ผลประโยชน์หลังออกจากงาน | 2,337 |  | 3,579 |
| รวม | 34,276 |  | 34,840 |

1. **ลูกหนี้การค้าและลูกหนี้อื่น - บุคคลและบริษัทอื่น**

|  | พันบาท | | |
| --- | --- | --- | --- |
|  | งบการเงินรวมและงบการเงินเฉพาะบริษัท | | | |
|  | 2568 |  | 2567 | |
| ลูกหนี้การค้า | 643,169 |  | 769,606 | |
| เงินชดเชยจากการเคลมประกันอัคคีภัยค้างรับ (ดูหมายเหตุ 27) | 159,756 |  | - | |
| ค่าใช้จ่ายจ่ายล่วงหน้า | 70,150 |  | 33,592 | |
| ลูกหนี้ภาษีมูลค่าเพิ่ม | 33,680 |  | 29,179 | |
| สินทรัพย์ตราสารอนุพันธ์ | 7,505 |  | - | |
| ดอกเบี้ยค้างรับ | 1,772 |  | 797 | |
| ลูกหนี้อื่น | 100 |  | 8 | |
| เงินทดรอง | - |  | 567 | |
| รวม | 916,132 |  | 833,749 | |

ณ วันที่ 31 ธันวาคม 2568 และ 2567 ลูกหนี้การค้าแยกตามอายุหนี้ที่ค้างชำระได้ดังนี้

|  | พันบาท | | |
| --- | --- | --- | --- |
|  | 2568 |  | 2567 |
| ยังไม่ครบกำหนดชำระ | 583,687 |  | 769,360 |
| ค้างชำระไม่เกิน 3 เดือน | 59,482 \* |  | 246 |
| รวม | 643,169 |  | 769,606 |

ระยะเวลาการให้สินเชื่อ (เครดิตเทอม) แก่ลูกค้าตามนโยบายของบริษัทคือ 15-90 วัน

\* ได้รับชำระแล้วในเดือนมกราคม 2569

1. **สินค้าคงเหลือ**

|  |  |  |  |
| --- | --- | --- | --- |
|  | พันบาท | | |
|  | งบการเงินรวมและงบการเงินเฉพาะบริษัท | | |
|  | 2568 |  | 2567 |
| สินค้าสำเร็จรูป | 499,884 |  | 515,746 |
| สินค้าระหว่างผลิต | 283,803 |  | 138,577 |
| วัตถุดิบ | 16,206,082 |  | 15,528,959 |
| วัสดุโรงงาน | 39,013 |  | 29,977 |
| รวม | 17,028,782 |  | 16,213,259 |

1. **ที่ดิน อาคารและอุปกรณ์ - สุทธิ**

|  | งบการเงินรวมและงบการเงินเฉพาะบริษัท - พันบาท | | | | | | | | |
| --- | --- | --- | --- | --- | --- | --- | --- | --- | --- |
|  | ยอดคงเหลือ ณ วันที่ |  | รายการเคลื่อนไหวระหว่างปี | | | | |  | ยอดคงเหลือ ณ วันที่ |
|  | 31 ธันวาคม 2567 |  | เพิ่มขึ้น |  | ลดลง |  | โอน |  | 31 ธันวาคม 2568 |
| **ราคาทุน** |  |  |  |  |  |  |  |  |  |
| ที่ดินและส่วนปรับปรุงที่ดิน | 141,008 |  | - |  | - |  | - |  | 141,008 |
| อาคารและส่วนปรับปรุงอาคาร | 775,557 |  | 220 |  | 47,207 |  | 10,859 |  | 739,429 |
| เครื่องจักรและอุปกรณ์ | 1,625,398 |  | 14,228 |  | 44,155 |  | 43,370 |  | 1,638,841 |
| แปลงหญ้าเนเปียร์ | 4,372 |  | - |  | - |  | - |  | 4,372 |
| เครื่องตกแต่ง ติดตั้งและ |  |  |  |  |  |  |  |  |  |
| เครื่องใช้สำนักงาน | 37,747 |  | 2,735 |  | 1,083 |  | 9,941 |  | 49,340 |
| ยานพาหนะ | 124,558 |  | 9,211 |  | 2,407 |  | - |  | 131,362 |
| งานระหว่างก่อสร้างและ |  |  |  |  |  |  |  |  |  |
| เครื่องจักรระหว่างติดตั้ง | 244,047 |  | 75,906 |  | 3,597 |  | ( 67,073) |  | 249,283 |
| **รวมราคาทุน** | 2,952,687 |  | 102,300 |  | 98,449 |  | ( 2,903) |  | 2,953,635 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| **ค่าเสื่อมราคาสะสม** |  |  |  |  |  |  |  |  |  |
| ส่วนปรับปรุงที่ดิน | 80,777 |  | 16,092 |  | - |  | - |  | 96,869 |
| อาคารและส่วนปรับปรุงอาคาร | 308,010 |  | 38,842 |  | 25,362 |  | - |  | 321,490 |
| เครื่องจักรและอุปกรณ์ | 767,185 |  | 150,553 |  | 31,541 |  | - |  | 886,197 |
| แปลงหญ้าเนเปียร์ | 3,391 |  | 437 |  | - |  | - |  | 3,828 |
| เครื่องตกแต่ง ติดตั้งและ |  |  |  |  |  |  |  |  |  |
| เครื่องใช้สำนักงาน | 18,890 |  | 8,104 |  | 1,052 |  | - |  | 25,942 |
| ยานพาหนะ | 91,221 |  | 14,264 |  | 1,133 |  | - |  | 104,352 |
| **รวมค่าเสื่อมราคาสะสม** | 1,269,474 |  | 228,292 |  | 59,088 |  | - |  | 1,438,678 |
| **สุทธิ** | 1,683,213 |  |  |  |  |  |  |  | 1,514,957 |

|  | งบการเงินรวมและงบการเงินเฉพาะบริษัท - พันบาท | | | | | | | | |
| --- | --- | --- | --- | --- | --- | --- | --- | --- | --- |
|  | ยอดคงเหลือ ณ วันที่ |  | รายการเคลื่อนไหวระหว่างปี | | | | |  | ยอดคงเหลือ ณ วันที่ |
|  | 31 ธันวาคม 2566 |  | เพิ่มขึ้น |  | ลดลง |  | โอน |  | 31 ธันวาคม 2567 |
| **ราคาทุน** |  |  |  |  |  |  |  |  |  |
| ที่ดินและส่วนปรับปรุงที่ดิน | 124,007 |  | 479 |  | - |  | 16,522 |  | 141,008 |
| อาคารและส่วนปรับปรุงอาคาร | 720,351 |  | 3,621 |  | - |  | 51,585 |  | 775,557 |
| เครื่องจักรและอุปกรณ์ | 1,384,656 |  | 35,133 |  | 10,008 |  | 215,617 |  | 1,625,398 |
| แปลงหญ้าเนเปียร์ | 4,372 |  | - |  | - |  | - |  | 4,372 |
| เครื่องตกแต่ง ติดตั้งและ |  |  |  |  |  |  |  |  |  |
| เครื่องใช้สำนักงาน | 20,754 |  | 2,904 |  | 331 |  | 14,420 |  | 37,747 |
| ยานพาหนะ | 118,609 |  | 7,552 |  | 1,603 |  | - |  | 124,558 |
| งานระหว่างก่อสร้างและ |  |  |  |  |  |  |  |  |  |
| เครื่องจักรระหว่างติดตั้ง | 445,564 |  | 100,958 |  | - |  | (302,475) |  | 244,047 |
| รวมราคาทุน | 2,818,313 |  | 150,647 |  | 11,942 |  | ( 4,331) |  | 2,952,687 |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
|  |  |  |  |  |  |  |  |  |  |
| **ค่าเสื่อมราคาสะสม** |  |  |  |  |  |  |  |  |  |
| ส่วนปรับปรุงที่ดิน | 62,536 |  | 18,241 |  | - |  | - |  | 80,777 |
| อาคารและส่วนปรับปรุงอาคาร | 269,957 |  | 38,053 |  | - |  | - |  | 308,010 |
| เครื่องจักรและอุปกรณ์ | 630,477 |  | 146,679 |  | 9,971 |  | - |  | 767,185 |
| แปลงหญ้าเนเปียร์ | 2,954 |  | 437 |  | - |  | - |  | 3,391 |
| เครื่องตกแต่ง ติดตั้งและ |  |  |  |  |  |  |  |  |  |
| เครื่องใช้สำนักงาน | 12,987 |  | 6,202 |  | 299 |  | - |  | 18,890 |
| ยานพาหนะ | 75,247 |  | 16,072 |  | 98 |  | - |  | 91,221 |
| **รวมค่าเสื่อมราคาสะสม** | 1,054,158 |  | 225,684 |  | 10,368 |  | - |  | 1,269,474 |
| **สุทธิ** | 1,764,155 |  |  |  |  |  |  |  | 1,683,213 |

ณ วันที่ 31 ธันวาคม 2568 และ 2567 บริษัทได้จดจำนองที่ดินพร้อมสิ่งปลูกสร้างบนที่ดินรวมถึงเครื่องจักรและอุปกรณ์ ซึ่งมีมูลค่าตามบัญชีรวมประมาณ 317.6 ล้านบาทและ 369.1 ล้านบาท ตามลำดับ เป็นหลักประกันวงเงินกู้ยืมระยะยาวจากสถาบันการเงิน (ดูหมายเหตุ 14)

ณ วันที่ 31 ธันวาคม 2568 และ 2567 ราคาทุนของอาคารและอุปกรณ์ของบริษัทซึ่งคิดค่าเสื่อมราคาหมดแล้วแต่ยังคงใช้งานอยู่ภายใต้การบำรุงรักษาอย่างเป็นระบบมีจำนวนเงินรวมประมาณ 467.8 ล้านบาทและ 329.8 ล้านบาท ตามลำดับ

ค่าเสื่อมราคาสำหรับปี 2568 และ 2567 มีจำนวนเงินประมาณ 228.3 ล้านบาทและ 225.7 ล้านบาท ตามลำดับ

1. **สินทรัพย์สิทธิการใช้ - สุทธิ**

|  | งบการเงินรวมและงบการเงินเฉพาะบริษัท - พันบาท | | | | | | | | |
| --- | --- | --- | --- | --- | --- | --- | --- | --- | --- |
|  | ยอดคงเหลือ ณ วันที่ |  | รายการเคลื่อนไหวระหว่างปี | | | | |  | ยอดคงเหลือ ณ วันที่ |
|  | 31 ธันวาคม 2567 |  | เพิ่มขึ้น |  | ลดลง |  | โอน |  | 31 ธันวาคม 2568 |
| **ราคาทุน** |  |  |  |  |  |  |  |  |  |
| ที่ดินเพื่อการเพาะปลูก | 9,395 |  | - |  | 2,015 |  | - |  | 7,380 |
| พื้นที่อาคาร | 9,196 |  | - |  | - |  | - |  | 9,196 |
| ยานพาหนะและอุปกรณ์ | 14,963 |  | 1,679 |  | 7,050 |  | - |  | 9,592 |
| รวมราคาทุน | 33,554 |  | 1,679 |  | 9,065 |  | - |  | 26,168 |
| **ค่าเสื่อมราคาสะสม** |  |  |  |  |  |  |  |  |  |
| ที่ดินเพื่อการเพาะปลูก | 6,586 |  | 1,343 |  | 2,015 |  | - |  | 5,914 |
| พื้นที่อาคาร | 5,983 |  | 1,520 |  | - |  | - |  | 7,503 |
| ยานพาหนะและอุปกรณ์ | 8,152 |  | 2,856 |  | 7,050 |  | - |  | 3,958 |
| **รวมค่าเสื่อมราคาสะสม** | 20,721 |  | 5,719 |  | 9,065 |  | - |  | 17,375 |
| **สุทธิ** | 12,833 |  |  |  |  |  |  |  | 8,793 |

|  | งบการเงินรวมและงบการเงินเฉพาะบริษัท - พันบาท | | | | | | | | |
| --- | --- | --- | --- | --- | --- | --- | --- | --- | --- |
|  | ยอดคงเหลือ ณ วันที่ |  | รายการเคลื่อนไหวระหว่างปี | | | | |  | ยอดคงเหลือ ณ วันที่ |
|  | 31 ธันวาคม 2566 |  | เพิ่มขึ้น |  | ลดลง |  | โอน |  | 31 ธันวาคม 2567 |
| **ราคาทุน** |  |  |  |  |  |  |  |  |  |
| ที่ดินเพื่อการเพาะปลูก | 9,395 |  | - |  | - |  | - |  | 9,395 |
| พื้นที่อาคาร | 6,157 |  | 3,039 |  | - |  | - |  | 9,196 |
| ยานพาหนะและอุปกรณ์ | 14,635 |  | 1,641 |  | 1,313 |  | - |  | 14,963 |
| รวมราคาทุน | 30,187 |  | 4,680 |  | 1,313 |  | - |  | 33,554 |
| **ค่าเสื่อมราคาสะสม** |  |  |  |  |  |  |  |  |  |
| ที่ดินเพื่อการเพาะปลูก | 5,200 |  | 1,386 |  | - |  | - |  | 6,586 |
| พื้นที่อาคาร | 4,511 |  | 1,472 |  | - |  | - |  | 5,983 |
| ยานพาหนะและอุปกรณ์ | 6,597 |  | 2,868 |  | 1,313 |  | - |  | 8,152 |
| **รวมค่าเสื่อมราคาสะสม** | 16,308 |  | 5,726 |  | 1,313 |  | - |  | 20,721 |
| **สุทธิ** | 13,879 |  |  |  |  |  |  |  | 12,833 |

ค่าเสื่อมราคาสำหรับปี 2568 และ 2567 มีจำนวนเงินปีละประมาณ 5.7 ล้านบาท

1. **สินทรัพย์ไม่มีตัวตน - สุทธิ**

|  | งบการเงินรวมและงบการเงินเฉพาะบริษัท - พันบาท | | | | | | | | |
| --- | --- | --- | --- | --- | --- | --- | --- | --- | --- |
|  | ยอดคงเหลือ ณ วันที่ |  | รายการเคลื่อนไหวระหว่างปี | | | | |  | ยอดคงเหลือ ณ วันที่ |
|  | 31 ธันวาคม 2567 |  | เพิ่มขึ้น |  | ลดลง |  | โอน |  | 31 ธันวาคม 2568 |
| ราคาทุน | 6,139 |  | 464 |  | - |  | 15 |  | 6,618 |
| ค่าใช้จ่ายตัดบัญชีสะสม | (2,445) |  | (1,091) |  | - |  | - |  | (3,536) |
| สุทธิ | 3,694 |  | ( 627) |  | - |  | 15 |  | 3,082 |

|  | งบการเงินรวมและงบการเงินเฉพาะบริษัท - พันบาท | | | | | | | | |
| --- | --- | --- | --- | --- | --- | --- | --- | --- | --- |
|  | ยอดคงเหลือ ณ วันที่ |  | รายการเคลื่อนไหวระหว่างปี | | | | |  | ยอดคงเหลือ ณ วันที่ |
|  | 31 ธันวาคม 2566 |  | เพิ่มขึ้น |  | ลดลง |  | โอน |  | 31 ธันวาคม 2567 |
| ราคาทุน | 4,580 |  | 1,559 |  | - |  | - |  | 6,139 |
| ค่าใช้จ่ายตัดบัญชีสะสม | (1,641) |  | ( 804) |  | - |  | - |  | (2,445) |
| สุทธิ | 2,939 |  | 755 |  | - |  | - |  | 3,694 |

ค่าใช้จ่ายตัดบัญชีซึ่งแสดงรายการเป็นส่วนหนึ่งของ “ค่าใช้จ่ายในการบริหาร” สำหรับปี 2568 และ 2567 มีจำนวนเงินประมาณ 1.1 ล้านบาทและ 0.8 ล้านบาท ตามลำดับ

1. **เงินกู้ยืมระยะสั้นจากสถาบันการเงิน**

|  |  |  |  |
| --- | --- | --- | --- |
|  | พันบาท | | |
|  | งบการเงินรวมและงบการเงินเฉพาะบริษัท | | |
|  | 2568 |  | 2567 |
| เงินกู้ยืมประเภทแพคกิ้งเครดิต | 3,315,200 |  | 2,425,400 |
| เงินกู้ยืมประเภทตั๋วสัญญาใช้เงิน | 1,098,300 |  | 1,635,000 |
| รวม | 4,413,500 |  | 4,060,400 |

ณ วันที่ 31 ธันวาคม 2568 และ 2567 บริษัทมีวงเงินสินเชื่อทั้งหมดกับสถาบันการเงินสิบสี่แห่ง ทั้งนี้ วงเงินสินเชื่อทั้งหมดจากสถาบันการเงิน ณ วันที่ 31 ธันวาคม 2568 มีดังนี้

|  |  | งบการเงินรวมและงบการเงินเฉพาะบริษัท | | |  |  |
| --- | --- | --- | --- | --- | --- | --- |
| วงเงินสินเชื่อ |  | ล้านบาท |  | ล้านเหรียญสหรัฐฯ |  | อัตราดอกเบี้ยต่อปี |
| เงินเบิกเกินบัญชี |  | 55.0 |  | - |  | อ้างอิง MOR |
| แพคกิ้งเครดิต |  | 4,126.8 |  | - |  | อ้างอิง MOR, MLR, Prime Rate, THOR, BIBOR, SHIBOR และตามที่ธนาคารประกาศในแต่ละคราว |
| ตั๋วสัญญาใช้เงิน |  | 1,911.2 |  | - |  | อ้างอิง MLR, MOR, MMR, BIBOR, THOR และตามที่ธนาคารประกาศในแต่ละคราว |
| เลตเตอร์ออฟเครดิต |  | 20.0 |  | 0.6 |  | ตามที่ธนาคารประกาศในแต่ละคราว |
| รวม |  | 6,113.0 |  | 0.6 |  | (2567 - งบการเงินรวมและเฉพาะบริษัทมีจำนวนรวม 7,165 ล้านบาทและ 0.6 ล้านเหรียญสหรัฐฯ) |

วงเงินสินเชื่อดังกล่าวข้างต้นค้ำประกันโดยเงินฝากธนาคารของบริษัทกับธนาคารในประเทศเจ็ดแห่งและธนาคารในต่างประเทศสามแห่งเป็นจำนวนเงินรวมประมาณ 461.3 ล้านบาทในปี 2568 (กับธนาคารในประเทศแปดแห่งและธนาคารในต่างประเทศสองแห่งเป็นจำนวนเงินรวมประมาณ 476.5 ล้านบาทในปี 2567)

1. **เจ้าหนี้การค้าและเจ้าหนี้อื่น - บุคคลและบริษัทอื่น**

|  |  |  |  |
| --- | --- | --- | --- |
|  | พันบาท | | |
|  | งบการเงินรวมและงบการเงินเฉพาะบริษัท | | |
|  | 2568 |  | 2567 |
| ค่าใช้จ่ายค้างจ่าย | 145,818 |  | 118,965 |
| เจ้าหนี้การค้า | 44,381 |  | 59,367 |
| ดอกเบี้ยค้างจ่าย | 35,414 |  | 42,776 |
| เจ้าหนี้กรมสรรพากร | 7,948 |  | 6,699 |
| เงินมัดจำรับล่วงหน้าจากลูกค้า | 4,756 |  | 15,544 |
| เจ้าหนี้จากการซื้อสินทรัพย์ถาวร | 2,168 |  | 10,867 |
| หนี้สินจากภาระผูกพันตามสัญญาซื้อสินค้า | - |  | 5,366 |
| หนี้สินตราสารอนุพันธ์ | - |  | 36,318 |
| อื่นๆ | 2,452 |  | 3,104 |
| รวม | 242,937 |  | 299,006 |

ในระหว่างปี 2568 และ 2567 บริษัทได้โอนเงินมัดจำรับล่วงหน้าจากลูกค้ายกมาต้นปีเป็นรายได้จากการขายเนื่องจากมีการส่งมอบสินค้าให้แก่ลูกค้าแล้วเป็นจำนวนเงินประมาณ 15.5 ล้านบาทและ 0.9 ล้านบาท ตามลำดับ

1. **หนี้สินตามสัญญาเช่า - สุทธิ**

|  |  |  |  |
| --- | --- | --- | --- |
|  | พันบาท | | |
|  | งบการเงินรวมและงบการเงินเฉพาะบริษัท | | |
|  | 2568 |  | 2567 |
| ยอดขั้นต้นของหนี้สินตามสัญญาเช่า |  |  |  |
| - ครบกำหนดชำระภายในหนึ่งปี | 3,918 |  | 6,486 |
| - ครบกำหนดชำระภายในสองถึงห้าปี | 4,393 |  | 6,325 |
| รวม | 8,311 |  | 12,811 |
| หัก ดอกเบี้ยรอตัดบัญชี | (1,061) |  | ( 1,438) |
| หนี้สินตามสัญญาเช่า - สุทธิจากดอกเบี้ยรอตัดบัญชี | 7,250 |  | 11,373 |
| หัก ส่วนที่ครบกำหนดชำระภายในหนึ่งปี | (3,386) |  | ( 5,690) |
| สุทธิ | 3,864 |  | 5,683 |

ดอกเบี้ยจ่ายตัดบัญชีซึ่งแสดงเป็นส่วนหนึ่งของ “ต้นทุนทางการเงิน” ในงบกำไรขาดทุนเบ็ดเสร็จสำหรับปีสิ้นสุดวันที่ 31 ธันวาคม 2568 และ 2567 มีจำนวนเงินประมาณ 0.9 ล้านบาทและ 1.0 ล้านบาท ตามลำดับ

1. **หุ้นกู้**

|  |  |  |  |  |  |  |  |  |
| --- | --- | --- | --- | --- | --- | --- | --- | --- |
| ตัวย่อหุ้นกู้ | วันที่ออก | วันครบกำหนด | อัตราดอกเบี้ย  (ร้อยละต่อปี) | กำหนดจ่ายดอกเบี้ย | มุลค่าต่อหุ้น (บาท) | มูลค่ารวม - 2568 (พันบาท) | มูลค่ารวม - 2567 (พันบาท) | ผู้ค้ำประกัน |
| NER25NA | 04/11/2564 | 04/11/2568 | 5.25 | รายไตรมาส | 1,000 | - | 1,000,000 | ไม่มี |
| NER26NA | 04/11/2564 | 04/11/2569 | 6.00 | รายไตรมาส | 1,000 | 1,000,000 | 1,000,000 | ไม่มี |
| NER279A | 08/09/2565 | 08/09/2570 | 5.65 | รายไตรมาส | 1,000 | 1,161,500 | 1,161,500 | ไม่มี |
| NER299A | 08/09/2565 | 08/09/2572 | 6.40 | รายไตรมาส | 1,000 | 1,652,800 | 1,652,800 | ไม่มี |
| NER29DA | 20/12/2567 | 20/12/2572 | 3.41 | รายครึ่งปี | 1,000 | 1,500,000 | 1,500,000 | CGIF\* |
| รวม | | | | |  | 5,314,300 | 6,314,300 |  |
| หัก ต้นทุนการทำรายการ (ค่าใช้จ่ายในการออกหุ้นกู้) รอตัดบัญชี | | | | |  | 44,177 | 57,746 |  |
| สุทธิ | | | | |  | 5,270,123 | 6,256,554 |  |
| หัก ส่วนที่ครบกำหนดไถ่ถอนภายในหนึ่งปี | | | | |  | 1,000,000 | 1,000,000 |  |
| ส่วนที่ครบกำหนดไถ่ถอนเกินกว่าหนึ่งปี | | | | |  | 4,270,123 | 5,256,554 |  |

\*CGIF : Credit Guarantee and Investment Facility, a trust fund of the Asian Development Bank

หุ้นกู้ดังกล่าวข้างต้นมีเงื่อนไขที่สำคัญซึ่งบริษัทต้องปฏิบัติตามได้แก่ การรักษาอัตราส่วนหนี้สินต่อส่วนทุนในอัตราไม่เกินกว่า 2.5:1 นอกจากนี้ บริษัทมีหน้าที่ต้องปฏิบัติตามเงื่อนไขและข้อตกลงต่างๆ ที่ได้ทำไว้กับ CGIF

ค่าใช้จ่ายที่เกี่ยวข้องโดยตรงกับการออกหุ้นกู้ซึ่งส่วนใหญ่ได้แก่ ค่าธรรมเนียมการจัดจำหน่ายบันทึกเป็นรายการรอตัดบัญชีและทยอยรับรู้เป็นค่าใช้จ่ายในกำไรหรือขาดทุนด้วยวิธีเส้นตรงตลอดอายุของหุ้นกู้ที่เกี่ยวข้อง

ณ วันที่ 31 ธันวาคม 2568 และ 2567 บริษัทมีวงเงินในการออกหุ้นกู้ไม่เกิน 8,000 ล้านบาทซึ่งได้รับการอนุมัติในที่ประชุมสามัญผู้ถือหุ้นเมื่อวันที่ 20 เมษายน 2563 วันที่ 8 เมษายน 2564 และวันที่ 7 เมษายน 2565

ณ วันที่ 31 ธันวาคม 2568 และ 2567 หุ้นกู้ดังกล่าวมีมูลค่ายุติธรรมประมาณ 5,430.1 ล้านบาทและ 6,299.8 ล้านบาท ตามลำดับ ซึ่งถือเป็นข้อมูลระดับ 2 ของลำดับชั้นมูลค่ายุติธรรม

1. **เงินกู้ยืมระยะยาวจากสถาบันการเงิน**

ณ วันที่ 31 ธันวาคม 2568 และ 2567 บริษัทมีวงเงินสินเชื่อทั้งหมดกับธนาคารในประเทศสองแห่ง ทั้งนี้ วงเงินสินเชื่อและยอดคงค้างที่เกี่ยวข้องมีดังนี้

|  |  | พันบาท | | |
| --- | --- | --- | --- | --- |
|  |  | งบการเงินรวมและงบการเงินเฉพาะบริษัท | | |
|  |  | 2568 |  | 2567 |
| 1. เงินกู้ยืมวงเงิน 100 ล้านบาทชำระคืนเป็นรายเดือนจนถึงเดือนธันวาคม 2570 โดยมีอัตราดอกเบี้ยต่อปีเท่ากับร้อยละ 2 ในปีที่ 1-2 เท่ากับ Prime Rate-2 ในปีที่ 3-5 และเท่ากับ Prime Rate ในปีที่ 6-7 |  | 32,392 |  | 46,547 |
| 1. เงินกู้ยืมวงเงิน 270 ล้านบาทชำระคืนเป็นรายเดือนจนถึงเดือนธันวาคม 2570 มีอัตราดอกเบี้ยต่อปีเท่ากับ Prime Rate-1.5 |  | 80,832 |  | 121,354 |
| 1. เงินกู้ยืมวงเงิน 100 ล้านบาทชำระคืนเป็นรายเดือนจนถึงเดือนพฤศจิกายน 2569 โดยมีอัตราดอกเบี้ยต่อปีเท่ากับร้อยละ 3.8 |  | - |  | 34,900 |
| 1. เงินกู้ยืมวงเงิน 300 ล้านบาทชำระคืนเป็นรายเดือนเริ่มตั้งแต่เดือนที่เบิกรับเงินกู้ (สิงหาคม 2565) โดยเดือนที่ 1-6 ปลอดชำระเงินต้นแต่ชำระดอกเบี้ยทุกเดือน เดือนที่ 7-53 ชำระเงินต้น 5,560,000 บาทต่อเดือนและชำระดอกเบี้ยทุกเดือน และเดือนที่ 54 ชำระเงินต้นและดอกเบี้ยส่วนที่เหลือทั้งหมด โดยมีอัตราดอกเบี้ยต่อปีเท่ากับ MLR-2.375 |  | - |  | 82,120 |
| 1. เงินกู้ยืมวงเงิน 200 ล้านบาทชำระคืนเป็นรายเดือนเริ่มตั้งแต่เดือนที่เบิกรับเงินกู้ (ตุลาคม 2568) โดยเดือนที่ 1-2 ปลอดชำระเงินต้นแต่ชำระดอกเบี้ยทุกเดือน เดือนที่ 3-34 ชำระเงินต้น 5,882,353 บาทต่อเดือนและชำระดอกเบี้ยทุกเดือน โดยมีอัตราดอกเบี้ยต่อปีเท่ากับ MLR-2.405 |  | 200,000 |  | - |
| รวม |  | 313,224 |  | 284,921 |
| หัก ส่วนที่ครบกำหนดชำระภายในหนึ่งปี |  | (127,901) |  | (148,155) |
| สุทธิ |  | 185,323 |  | 136,766 |

ในระหว่างปี 2568 บริษัทได้ชำระคืนเงินกู้ยืมระยะยาวตาม (3) และ (4) ข้างต้นทั้งจำนวนก่อนกำหนด

เงินกู้ยืมระยะยาวดังกล่าวค้ำประกันโดยที่ดินพร้อมสิ่งปลูกสร้างบนที่ดินรวมถึงเครื่องจักรและอุปกรณ์ของบริษัท (ดูหมายเหตุ 7) นอกจากนี้ บริษัทต้องปฏิบัติตามเงื่อนไขและข้อกำหนดของเงินกู้ยืมเหล่านี้ เช่น การดำรงอัตราส่วนความสามารถในการชำระหนี้ อัตราส่วนหนี้สินรวมต่อส่วนของผู้ถือหุ้นรวม และอัตราส่วนเงินทุนหมุนเวียน เป็นต้น

1. **หนี้สินผลประโยชน์ของพนักงานหลังออกจากงาน**

รายการเคลื่อนไหวของหนี้สินผลประโยชน์ของพนักงานหลังออกจากงานสำหรับปีสิ้นสุดวันที่ 31 ธันวาคม 2568 และ 2567 ในงบการเงินรวมและงบการเงินเฉพาะบริษัทมีดังต่อไปนี้

|  |  |  |  |
| --- | --- | --- | --- |
|  | พันบาท | | |
|  | 2568 |  | 2567 |
| หนี้สินผลประโยชน์ของพนักงานหลังออกจากงาน ณ วันที่ 1 มกราคม | 30,307 |  | 19,163 |
| ต้นทุนบริการปัจจุบัน | 3,209 |  | 2,405 |
| ต้นทุนดอกเบี้ย | 492 |  | 509 |
| ต้นทุนบริการในอดีต | - |  | 6,232 |
| ขาดทุนจากการวัดมูลค่าใหม่ของประมาณการตามหลักคณิตศาสตร์ประกันภัย | - |  | 6,060 |
| ค่าใช้จ่ายที่รับรู้ในงบกำไรขาดทุนเบ็ดเสร็จ | 3,701 |  | 15,206 |
| ผลประโยชน์ของพนักงานที่จ่ายชำระในระหว่างปี | (13,131) |  | ( 4,062) |
| หนี้สินผลประโยชน์ของพนักงานหลังออกจากงาน ณ วันที่ 31 ธันวาคม | 20,877 |  | 30,307 |

ในระหว่างปี 2568 บริษัทได้จ่ายผลประโยชน์ของพนักงานให้แก่ผู้บริหารที่สำคัญสามท่านที่ครบอายุเกษียณแต่ยังคงปฏิบัติงานกับบริษัทเป็นเงินรวมประมาณ 10 ล้านบาท

สมมติฐานที่สำคัญซึ่งใช้ในการคำนวณหนี้สินผลประโยชน์ของพนักงานหลังออกจากงานมีดังนี้

* อัตราคิดลด ร้อยละ 2.60 ต่อปี
* อัตราการขึ้นเงินเดือน ร้อยละ 6.00 ต่อปี
* อัตราการหมุนเวียนของพนักงาน ร้อยละ 5.73 - 34.38 ต่อปี

ขาดทุนจากการวัดมูลค่าใหม่ของประมาณการตามหลักคณิตศาสตร์ประกันภัยในปี 2567 ประกอบด้วย ขาดทุนจากการเปลี่ยนแปลงสมมุติฐานด้านการเงินและขาดทุนจากการปรับปรุงค่าประสบการณ์เป็นจำนวนเงินประมาณ 643 พันบาท และ 5,417 พันบาท ตามลำดับ

ทั้งนี้ การเปลี่ยนแปลงของสมมติฐานที่สำคัญข้างต้นอาจมีผลต่อความอ่อนไหวของยอดคงเหลือของประมาณการหนี้สินผลประโยชน์พนักงานหลังออกจากงานซึ่งอาศัยข้อมูลตามรายงานการคำนวณของนักคณิตศาสตร์ประกันภัยดังต่อไปนี้

|  |  |  |  |  |
| --- | --- | --- | --- | --- |
|  |  | หนี้สินอาจเพิ่มขึ้น (ลดลง) จากการเปลี่ยนแปลง  ของสมมติฐานที่สำคัญ (พันบาท) | | |
| สมมติฐานที่สำคัญ |  | หากสมมติฐานเพิ่มขึ้น |  | หากสมมติฐานลดลง |
| อัตราคิดลด (เพิ่มขึ้น/ลดลง ร้อยละ 0.5) |  | ( 682) |  | 718 |
| อัตราการขึ้นเงินเดือน (เพิ่มขึ้น/ลดลง ร้อยละ 1) |  | 1,634 |  | (1,497) |
| อัตราการหมุนเวียนของพนักงาน (เพิ่มขึ้น/ลดลง ร้อยละ 20) |  | (2,699) |  | 3,569 |

อายุครบกำหนดถัวเฉลี่ยถ่วงน้ำหนักของประมาณการหนี้สินข้างต้นในปี 2568 และ 2567 อยู่ที่ประมาณ 6.48 ปี และ 3.00 ปี ตามลำดับ

1. **ทุนเรือนหุ้น ส่วนเกินมูลค่าหุ้นและใบสำคัญแสดงสิทธิซื้อหุ้น**

|  |  |  |  |  |  |  |
| --- | --- | --- | --- | --- | --- | --- |
|  |  |  |  | พันหุ้น / พันบาท | | |
|  |  |  |  | งบการเงินรวมและงบการเงินเฉพาะบริษัท | | |
|  | มูลค่าหุ้น (บาท) |  |  | จำนวนหุ้น |  | จำนวนเงินตามมูลค่าหุ้น |
| ทุนจดทะเบียน |  |  |  |  |  |  |
| ณ วันที่ 31 ธันวาคม 2568 และ 2567 |  |  |  |  |  |  |
| - หุ้นสามัญ | 0.50 |  |  | 2,155, 755 |  | 1,077,877 |
| ทุนที่ออกและชำระ |  |  |  |  |  |  |
| ณ วันที่ 1 มกราคม 2568 และ 2567 |  |  |  |  |  |  |
| - หุ้นสามัญ | 0.50 |  |  | 1,847,790 |  | 923,895 |
| การใช้ใบสำคัญแสดงสิทธิ  ซื้อหุ้นสามัญ | 0.50 |  |  | - |  | - |
| ณ วันที่ 31 ธันวาคม 2568 และ 2567 |  |  |  |  |  |  |
| - หุ้นสามัญ | 0.50 |  |  | 1,847,790 |  | 923,895 |

ตามบทบัญญัติแห่งพระราชบัญญัติบริษัทมหาชนจำกัด พ.ศ. 2535 มาตรา 51 ในกรณีที่บริษัทเสนอขายหุ้นสูงกว่ามูลค่าหุ้นที่จดทะเบียนไว้ บริษัทต้องนำค่าหุ้นส่วนเกินนี้ตั้งเป็นทุนสำรองส่วนเกินมูลค่าหุ้นแยกต่างหากจากทุนสำรองตามมาตรา 116 แห่งพระราชบัญญัติบริษัทมหาชนจำกัด พ.ศ. 2535 (ทุนสำรองตามกฎหมายตามหมายเหตุ 18) ส่วนเกินมูลค่าหุ้นนี้จะนำไปจ่ายเป็นเงินปันผลไม่ได้

**ใบสำคัญแสดงสิทธิ**

ในที่ประชุมสามัญผู้ถือหุ้นเมื่อวันที่ 10 เมษายน 2567 ผู้ถือหุ้นได้มีมติเป็นเอกฉันท์อนุมัติให้บริษัทออกใบสำคัญแสดงสิทธิที่จะซื้อหุ้นสามัญเพิ่มทุนของบริษัท (“NER-W2”) จำนวน 307,964,958 หน่วยโดยไม่คิดมูลค่าให้แก่ผู้ถือหุ้นเดิมในอัตราส่วนหุ้นสามัญ 6 หุ้นต่อใบสำคัญแสดงสิทธิ 1 หน่วยในวันที่ 16 พฤษภาคม 2567 โดยมีรายละเอียดของใบสำคัญแสดงสิทธิดังนี้

|  |  |  |
| --- | --- | --- |
| อัตราการใช้สิทธิ |  | ใบสำคัญแสดงสิทธิ 1 หน่วยสามารถซื้อหุ้นสามัญเพิ่มทุนได้ 1 หุ้น |
|  |  |  |
| ราคาใช้สิทธิต่อหุ้น |  | 5.50 บาทต่อหุ้น |
|  |  |  |
| ระยะเวลาการใช้สิทธิ |  | ผู้ถือใบสำคัญแสดงสิทธิเริ่มใช้สิทธิครั้งแรกได้ในวันที่ 15 ธันวาคม 2567 และสามารถใช้สิทธิตามใบสำคัญแสดงสิทธิได้อีก 3 ครั้ง ซึ่งจะตรงกับวันที่ 15 ของเดือนมิถุนายนและธันวาคม 2568 และวันใช้สิทธิครั้งสุดท้ายคือวันที่ 15 พฤษภาคม 2569 |
|  |  |  |
| อายุของใบสำคัญแสดงสิทธิ |  | 2 ปีนับตั้งแต่วันที่ออกใบสำคัญแสดงสิทธิให้แก่ผู้ถือหุ้น (16 พฤษภาคม 2567) |

ต่อมาเมื่อวันที่ 29 พฤษภาคม 2567 ตลาดหลักทรัพย์แห่งประเทศไทยได้มีคำสั่งรับใบสำคัญแสดงสิทธิซื้อหุ้นสามัญของบริษัท (NER-W2) จำนวน 307,955,103 หน่วย เป็นหลักทรัพย์จดทะเบียนและอนุญาตให้เริ่มทำการซื้อขายในตลาดหลักทรัพย์แห่งประเทศไทยตั้งแต่วันที่ 30 พฤษภาคม 2567 เป็นต้นไป โดย ณ วันที่ 31 ธันวาคม 2568 ยังไม่มีการใช้ใบสำคัญแสดงสิทธิ NER-W2

1. **กำไรต่อหุ้น**

**กำไรต่อหุ้นขั้นพื้นฐาน**

|  |  |  |  |
| --- | --- | --- | --- |
|  | งบการเงินรวมและงบการเงินเฉพาะบริษัท | | |
|  | 2568 |  | 2567 |
| กำไรสำหรับปี (พันบาท) | 1,884,526 |  | 1,652,467 |
| จำนวนหุ้นสามัญถัวเฉลี่ยถ่วงน้ำหนักขั้นพื้นฐาน (พันหุ้น) | 1,847,790 |  | 1,847,790 |
| กำไรต่อหุ้นขั้นพื้นฐาน (บาท) | 1.0199 |  | 0.8943 |

**กำไรต่อหุ้นปรับลด**

|  |  |  |  |
| --- | --- | --- | --- |
|  | งบการเงินรวมและงบการเงินเฉพาะบริษัท | | |
|  | 2568 |  | 2567 |
| กำไรสำหรับปี (พันบาท) | 1,884,526 |  | 1,652,467 |
| จำนวนหุ้นสามัญถัวเฉลี่ยถ่วงน้ำหนักขั้นพื้นฐาน (พันหุ้น) | 1,847,790 |  | 1,847,790 |
| ผลกระทบจากการถือเสมือนว่ามีการใช้สิทธิของใบสำคัญแสดงสิทธิซื้อหุ้นสามัญ (พันหุ้น) | - |  | - |
| จำนวนหุ้นสามัญถัวเฉลี่ยถ่วงน้ำหนักปรับลด (พันหุ้น) | 1,847,790 |  | 1,847,790 |
| กำไรต่อหุ้นปรับลด (บาท) | 1.0199 |  | 0.8943 |

กำไรต่อหุ้นปรับลดในปี 2568 มีจำนวนเงินเดียวกันกับกำไรต่อหุ้นขั้นพื้นฐานเนื่องจากราคาตลาดถัวเฉลี่ยของหุ้นสามัญของบริษัทในระหว่างปีดังกล่าวมีจำนวนเงินต่ำกว่าราคาใช้สิทธิซื้อหุ้นสามัญที่กำหนดไว้ในใบสำคัญแสดงสิทธิซื้อหุ้นสามัญจึงไม่เกิดผลกระทบจากการถือเสมือนว่ามีการใช้สิทธิของใบสำคัญแสดงสิทธิซื้อหุ้นสามัญที่ก่อให้เกิดหุ้นสามัญปรับลด

1. **ทุนสำรองตามกฎหมาย**

ตามบทบัญญัติแห่งพระราชบัญญัติบริษัทมหาชนจำกัด พ.ศ. 2535 มาตรา 116 บริษัทจะต้องจัดสรรทุนสำรอง (“ทุนสำรองตามกฎหมาย”) อย่างน้อยร้อยละ 5 ของกำไรประจำปีหลังจากหักขาดทุนสะสมยกมา (ถ้ามี) จนกว่าทุนสำรองดังกล่าวมีจำนวนไม่น้อยกว่าร้อยละ 10 ของทุนจดทะเบียน ทุนสำรองตามกฎหมายนี้จะนำไปจ่ายเป็นเงินปันผลไม่ได้

1. **ค่าใช้จ่ายตามธรรมชาติ**

|  |  |  |  |
| --- | --- | --- | --- |
|  | งบการเงินรวมและงบการเงินเฉพาะบริษัท - พันบาท | | |
|  | 2568 |  | 2567 |
| วัตถุดิบและวัสดุสิ้นเปลืองใช้ไป | 24,413,796 |  | 21,087,023 |
| ซื้อยางสำเร็จรูป | 2,441,501 |  | 2,603,931 |
| ต้นทุนทางการเงิน | 548,073 |  | 469,117 |
| ค่าใช้จ่ายเกี่ยวกับบุคลากร | 275,761 |  | 251,502 |
| ค่ากองทุนสงเคราะห์การทำสวนยาง | 264,855 |  | 225,165 |
| ค่าเสื่อมราคาและค่าตัดจำหน่าย | 235,103 |  | 232,214 |
| ค่าขนส่งออก | 175,338 |  | 141,686 |
| ค่าไฟฟ้า | 137,167 |  | 109,133 |
| ค่าซ่อมแซมบำรุงรักษา | 115,388 |  | 97,052 |
| สินค้าสำเร็จรูปและสินค้าระหว่างผลิตลดลง (เพิ่มขึ้น) | ( 129,364) |  | 335,606 |

1. **ภาษีเงินได้และสิทธิพิเศษที่ได้รับจากการส่งเสริมการลงทุน**

ภาษีเงินได้นิติบุคคลที่บันทึกเป็น (รายได้) ค่าใช้จ่ายสำหรับปีสิ้นสุดวันที่ 31 ธันวาคม 2568 และ 2567 ประกอบด้วยรายการดังต่อไปนี้

|  | พันบาท | | |
| --- | --- | --- | --- |
|  | 2568 |  | 2567 |
| ภาษีเงินได้ที่คำนวณจากกำไรทางบัญชี | 388,933 |  | 341,553 |
| ผลกระทบจากรายการที่ถือเป็นรายจ่ายทางภาษีไม่ได้ | 39,107 |  | 17,313 |
| ผลกระทบจากรายการที่สามารถหักเป็นรายจ่ายทางภาษีได้เพิ่มเติม | (101,928) |  | ( 41,384) |
| ผลกระทบจากการได้ลดอัตราภาษีภายใต้การส่งเสริมการลงทุน | (298,896) |  | (263,160) |
| ภาษีเงินได้ของงวดปัจจุบันที่คำนวณจากกำไรทางภาษี | 27,216 |  | 54,322 |
| รายการปรับปรุงภาษีเงินได้ที่ค้างชำระของงวดก่อนๆ | 5,637 |  | 4,056 |
| สินทรัพย์ภาษีเงินได้รอการตัดบัญชีลดลง (เพิ่มขึ้น) | 5,731 |  | ( 6,042) |
| หนี้สินภาษีเงินได้รอการตัดบัญชีเพิ่มขึ้น | 21,557 |  | 2,964 |
| ภาษีเงินได้ที่แสดงเป็นรายการกำไรหรือขาดทุนในงบกำไรขาดทุนเบ็ดเสร็จ | 60,141 |  | 55,300 |

สินทรัพย์และหนี้สินภาษีเงินได้รอการตัดบัญชี ณ วันที่ 31 ธันวาคม 2568 และ 2567 ประกอบด้วยรายการดังต่อไปนี้

|  |  |  |  |
| --- | --- | --- | --- |
|  | พันบาท | | |
| *สินทรัพย์ภาษีเงินได้รอการตัดบัญชี* | 2568 |  | 2567 |
| ผลกระทบของรายการซึ่งยังไม่ถือเป็นค่าใช้จ่ายทางภาษี |  |  |  |
| * หนี้สินตามสัญญาเช่า | 1,450 |  | 1,667 |
| * หนี้สินผลประโยชน์ของพนักงานหลังออกจากงาน | 322 |  | 2,241 |
| * หนี้สินตราสารอนุพันธ์ | - |  | 3,284 |
| * หนี้สินจากภาระผูกพันตามสัญญาซื้อสินค้า | - |  | 311 |
| รวมสินทรัพย์ภาษีเงินได้รอการตัดบัญชี | 1,772 |  | 7,503 |

|  |  |  |  |
| --- | --- | --- | --- |
|  | พันบาท | | |
| *หนี้สินภาษีเงินได้รอการตัดบัญชี* | 2568 |  | 2567 |
| ผลกระทบของรายการซึ่งยังไม่ถือเป็นค่าใช้จ่ายทางบัญชีหรือ  รายได้ทางภาษี |  |  |  |
| * ผลต่างจากการเคลมประกันภัยอัคคีภัย - สุทธิ | 25,420 |  | - |
| * สินทรัพย์สิทธิการใช้ | 1,759 |  | 2,181 |
| * ค่าใช้จ่ายที่เกี่ยวข้องโดยตรงกับการออกหุ้นกู้รอตัดบัญชี | 1,262 |  | 4,937 |
| * สินทรัพย์ตราสารอนุพันธ์ | 234 |  | - |
| รวมหนี้สินภาษีเงินได้รอการตัดบัญชี | 28,675 |  | 7,118 |

บริษัทได้รับสิทธิพิเศษจากการได้รับการส่งเสริมการลงทุนตามพระราชบัญญัติส่งเสริมการลงทุน พ.ศ. 2520 โดยได้รับสิทธิพิเศษหลายประการ เช่น ได้รับยกเว้นอากรขาเข้าสำหรับเครื่องจักรที่นำเข้าเพื่อใช้ในกิจการที่ได้รับการส่งเสริมได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมตาม (1) ในจำนวนไม่เกินร้อยละ 100 ของเงินลงทุนไม่รวมค่าที่ดินและทุนหมุนเวียนเป็นระยะเวลาแปดปีนับตั้งแต่วันที่เริ่มมีรายได้จากกิจการที่ได้รับการส่งเสริมและได้รับลดหย่อนภาษีเงินได้นิติบุคคลกึ่งหนึ่งสำหรับกำไรสุทธิที่ได้จากการประกอบกิจการที่ได้รับการส่งเสริมตาม (1) เป็นระยะเวลาห้าปีนับตั้งแต่วันสิ้นสุดการได้รับยกเว้นภาษีเงินได้นิติบุคคลในช่วงแปดปีแรกข้างต้น ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมตาม (2) และ (3) ในจำนวนไม่เกินร้อยละ 100 ของเงินลงทุนไม่รวมค่าที่ดินและทุนหมุนเวียนเป็นระยะเวลาหกปีนับแต่วันที่เริ่มมีรายได้จากกิจการที่ได้รับการส่งเสริม ได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมตาม (4) ในจำนวนไม่เกินร้อยละ 50 ของเงินลงทุนไม่รวมค่าที่ดินและทุนหมุนเวียนเป็นระยะเวลาสามปีนับแต่วันที่เริ่มมีรายได้จากกิจการที่ได้รับการส่งเสริม วันที่เริ่มมีรายได้จากกิจการที่ได้รับการส่งเสริมของบริษัทมีดังนี้

* + - 1. วันที่ 4 สิงหาคม 2557 กิจการผลิตยางแท่ง
      2. วันที่ 4 กรกฎาคม 2562 กิจการผลิตยางผสมอัดแท่ง
      3. วันที่ 8 กรกฎาคม 2563 กิจการผลิตยางผสมและยางแท่ง
      4. วันที่ 8 พฤษภาคม 2567 กิจการผลิตยางผสม

ต่อมาในเดือนมกราคม 2568 สำนักงานคณะกรรมการส่งเสริมการลงทุนได้อนุมัติให้บริษัทได้รับสิทธิประโยชน์ทางภาษีเพิ่มเติมในส่วนที่เกี่ยวข้องกับการส่งเสริมการลงทุนเพื่อพัฒนาชุมชนและสังคม (กิจกรรม CSR) ตามบัตรส่งเสริมการลงทุนสำหรับกิจการผลิตยางแผ่นรมควันที่บริษัทเริ่มมีรายได้ตั้งแต่วันที่ 5 กุมภาพันธ์ 2568 คือ การได้รับยกเว้นภาษีเงินได้นิติบุคคลสำหรับกำไรสุทธิที่ได้จากการประกอบกิจการที่ได้รับการส่งเสริมในจำนวนไม่เกินร้อยละ 200 ของเงินลงทุนไม่รวมค่าที่ดินและทุนหมุนเวียนเพื่อกิจกรรม CSR เป็นระยะเวลาสามปีนับตั้งแต่วันที่เริ่มมีรายได้

ในฐานะที่บริษัทเป็นกิจการที่ได้รับการส่งเสริมการลงทุน บริษัทต้องปฏิบัติตามเงื่อนไขและข้อกำหนดต่างๆ ที่กำหนดไว้ในบัตรส่งเสริม

ผลการดำเนินงานแยกตามกิจการที่ได้รับการส่งเสริมและกิจการที่ไม่ได้รับการส่งเสริมสำหรับปีสิ้นสุดวันที่ 31 ธันวาคม 2568 และ 2567 มีดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2568 (พันบาท) | | | | | | |
|  | กิจการที่ได้รับการส่งเสริมทั้งหมด |  | กิจการที่ได้รับการส่งเสริมบางส่วน |  | กิจการที่ไม่ได้รับการส่งเสริม |  | รวม |
| รายได้จากการขาย | 23,625,023 |  | 3,961,222 |  | 2,654,171 |  | 30,240,416 |
| รายได้รวม | 23,737,012 |  | 3,973,391 |  | 2,799,795 |  | 30,510,198 |
| ต้นทุนขายและค่าใช้จ่ายรวม | (21,897,850) |  | (3,986,835) |  | (2,740,987) |  | (28,625,672) |
| กำไร (ขาดทุน) สำหรับปี | 1,839,162 |  | ( 13,444) |  | 58,808 |  | 1,884,526 |

|  |  |  |  |  |  |  |  |
| --- | --- | --- | --- | --- | --- | --- | --- |
|  | 2567 (พันบาท) | | | | | | |
|  | กิจการที่ได้รับการส่งเสริมทั้งหมด |  | กิจการที่ได้รับการส่งเสริมบางส่วน |  | กิจการที่ไม่ได้รับการส่งเสริม |  | รวม |
| รายได้จากการขาย | 18,072,236 |  | 6,877,589 |  | 2,498,508 |  | 27,488,333 |
| รายได้รวม | 18,088,598 |  | 6,889,831 |  | 2,517,732 |  | 27,496,161 |
| ต้นทุนขายและค่าใช้จ่ายรวม | (16,924,555) |  | (6,161,233) |  | (2,757,906) |  | (25,843,694) |
| กำไร (ขาดทุน) สำหรับปี | 1,164,043 |  | 728,598 |  | ( 240,174) |  | 1,652,467 |

พระราชกำหนดภาษีส่วนเพิ่ม พ.ศ. 2567 ได้ประกาศในราชกิจจานุเบกษาในเดือนธันวาคม 2567 โดยมีผลบังคับใช้ตั้งแต่วันที่ 1 มกราคม 2568 ฝ่ายบริหารของบริษัทได้ประเมินและเชื่อว่ากฎหมายดังกล่าวไม่มีผลกระทบต่อบริษัท เนื่องจาก NER-CI ได้ถูกจดทะเบียนเลิกกิจการแล้วเสร็จเมื่อวันที่ 15 ธันวาคม 2568 ตามที่กล่าวในหมายเหตุ 2 บริษัทจึงมิได้เป็นนิติบุคคลข้ามชาติที่อยู่ในขอบเขตของกฎหมายดังกล่าว

1. **กองทุนสำรองเลี้ยงชีพของพนักงานซึ่งจดทะเบียนแล้ว**

บริษัทจัดให้มีกองทุนสำรองเลี้ยงชีพพนักงานตามความในพระราชบัญญัติกองทุนสำรองเลี้ยงชีพ พ.ศ. 2530 สำหรับพนักงานของบริษัทบนพื้นฐานความสมัครใจของพนักงานในการเป็นสมาชิกของกองทุน ตามข้อบังคับของกองทุน บริษัทและพนักงานจะจ่ายเงินสมทบและเงินสะสมเข้ากองทุนในอัตราระหว่างร้อยละ 2 ถึงร้อยละ 4 ของเงินเดือนพนักงาน ทั้งนี้ขึ้นอยู่กับระยะเวลาทำงานของพนักงานแต่ละคน กองทุนสำรองเลี้ยงชีพพนักงานจะจ่ายเงินทุนเลี้ยงชีพแก่พนักงานตามเงื่อนไขที่ระบุไว้ในข้อบังคับของกองทุน

ส่วนที่บริษัทจ่ายสมทบซึ่งบันทึกเป็นส่วนหนึ่งของต้นทุนขายและค่าใช้จ่ายในการบริหารสำหรับปีสิ้นสุดวันที่ 31 ธันวาคมมีจำนวนเงินประมาณ 1.9 ล้านบาทและ 1.3 ล้านบาทในปี 2568 และ 1.4 ล้านบาทและ 1.5 ล้านบาทในปี 2567 ตามลำดับ

1. **เงินปันผล**

ในที่ประชุมคณะกรรมการบริษัทเมื่อวันที่ 8 สิงหาคม 2568 คณะกรรมการบริษัทได้มีมติเป็นเอกฉันท์อนุมัติให้บริษัทจ่ายเงินปันผลระหว่างกาลจากผลการดำเนินงานสำหรับงวดหกเดือนสิ้นสุดวันที่ 30 มิถุนายน 2568 แก่ผู้ถือหุ้นในอัตราหุ้นละ 0.05 บาทเป็นเงินรวมประมาณ 92.4 ล้านบาทโดยจ่ายจากกำไรส่วนที่ได้รับการส่งเสริมการลงทุนทั้งหมด บริษัทได้จ่ายเงินปันผลดังกล่าวให้แก่ผู้ถือหุ้นแล้วเมื่อวันที่ 5 กันยายน 2568

ในที่ประชุมสามัญผู้ถือหุ้นเมื่อวันที่ 10 เมษายน 2568 ผู้ถือหุ้นได้มีมติเป็นเอกฉันท์อนุมัติการประกาศจ่ายเงินปันผลงวดสุดท้ายสำหรับผลการดำเนินงานปี 2567 แก่ผู้ถือหุ้นเป็นเงินหุ้นละ 0.31 บาทคิดเป็นเงินรวม 572.8 ล้านบาท โดยจ่ายจากกำไรส่วนที่ได้รับการส่งเสริมการลงทุนทั้งหมด บริษัทได้จ่ายเงินปันผลดังกล่าวให้แก่ผู้ถือหุ้นแล้วเมื่อวันที่ 8 พฤษภาคม 2568

ในที่ประชุมคณะกรรมการบริษัทเมื่อวันที่ 9 สิงหาคม 2567 คณะกรรมการบริษัทได้มีมติเป็นเอกฉันท์อนุมัติให้บริษัทจ่ายเงินปันผลระหว่างกาลจากผลการดำเนินงานสำหรับงวดหกเดือนสิ้นสุดวันที่ 30 มิถุนายน 2567 แก่ผู้ถือหุ้นในอัตราหุ้นละ 0.05 บาทเป็นเงินรวมประมาณ 92.4 ล้านบาทโดยจ่ายจากกำไรส่วนที่ได้รับการส่งเสริมการลงทุนทั้งหมด บริษัทได้จ่ายเงินปันผลดังกล่าวให้แก่ผู้ถือหุ้นแล้วเมื่อวันที่ 6 กันยายน 2567

ในที่ประชุมสามัญผู้ถือหุ้นเมื่อวันที่ 10 เมษายน 2567 ผู้ถือหุ้นได้มีมติเป็นเอกฉันท์อนุมัติการประกาศจ่ายเงินปันผลงวดสุดท้ายสำหรับผลการดำเนินงานปี 2566 แก่ผู้ถือหุ้นเป็นเงินหุ้นละ 0.29 บาทคิดเป็นเงินรวม 535.9 ล้านบาท โดยจ่ายจากกำไรส่วนที่ได้รับการส่งเสริมการลงทุนทั้งหมด บริษัทได้จ่ายเงินปันผลดังกล่าวให้แก่ผู้ถือหุ้นแล้วเมื่อวันที่ 8 พฤษภาคม 2567

1. **ข้อมูลทางการเงินที่สำคัญจำแนกตามส่วนงานดำเนินงาน**

งบกำไรขาดทุนซึ่งเน้นข้อมูลเกี่ยวกับกำไรขั้นต้นเป็นข้อมูลทางการเงินที่สำคัญและเป็นข้อมูลหลักของบริษัทซึ่งถูกนำเสนอให้กับผู้มีอำนาจตัดสินใจสูงสุดด้านการดำเนินงานอย่างสม่ำเสมอและถูกใช้ในการประเมินผลการดำเนินงานของส่วนงาน ณ วันที่ 31 ธันวาคม 2568 บริษัทยังคงมีส่วนงานทางธุรกิจหรือเชิงผลิตภัณฑ์หลักที่ดำเนินงานแล้วเพียงส่วนงานเดียว (ซึ่งกำหนดจากส่วนงานที่รายงานเป็นการภายใน) คือ การผลิตและจำหน่ายยางแผ่นรมควัน ยางแท่ง และผลิตภัณฑ์จากยางพาราทั้งในประเทศและต่างประเทศโดยส่วนงานอื่น ๆ มีสัดส่วนที่ยังไม่เป็นสาระสำคัญ ดังนั้น บริษัทจึงไม่ได้แสดงข้อมูลทางการเงินจำแนกตามส่วนงานทางธุรกิจหรือเชิงผลิตภัณฑ์ไว้ในงบการเงินนี้ นอกจากนี้ บริษัทบันทึกรายการโอนระหว่างส่วนงานในราคาทุนและข้อมูลสินทรัพย์และหนี้สินตามส่วนงานเป็นข้อมูลที่มิได้ถูกนำเสนอให้กับผู้มีอำนาจตัดสินใจสูงสุดด้านการดำเนินงานพิจารณาเป็นประจำอย่างสม่ำเสมอ

*ข้อมูลเกี่ยวกับเขตภูมิศาสตร์ (สำหรับงบการเงินรวมและงบการเงินเฉพาะบริษัท)*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
|  | พันบาท | | | | | | | | | | |
|  | ขายต่างประเทศ | | |  | ขายในประเทศ | | |  | รวม | | |
|  | 2568 |  | 2567 |  | 2568 |  | 2567 |  | 2568 |  | 2567 |
| รายได้จากการขาย | 8,787,691 |  | 6,963,277 |  | 21,452,725 |  | 20,485,056 |  | 30,240,416 |  | 27,448,333 |
| หัก ค่าใช้จ่ายตามส่วนงาน\*\*\* | (8,133,022) |  | (6,540,825) |  | (19,508,293) |  | (18,516,997) |  | (27,641,315) |  | (25,057,822) |
| ผลได้ตามส่วนงาน | 654,669 |  | 422,452 |  | 1,944,432 |  | 1,968,059 |  | 2,599,101 |  | 2,390,511 |
| บวก รายได้ที่ไม่ได้ปันส่วน |  |  |  |  |  |  |  |  |  |  |  |
| * รายได้อื่น |  |  |  |  |  |  |  |  | 19,432 |  | 19,224 |
| * ส่วนต่างจากการเคลมประกันภัยอัคคีภัย - สุทธิ |  |  |  |  |  |  |  |  | 127,102 |  | - |
| หัก ค่าใช้จ่ายที่ไม่ได้ปันส่วน |  |  |  |  |  |  |  |  |  |  |  |
| * ค่าใช้จ่ายในการบริหาร |  |  |  |  |  |  |  |  | ( 252,895) |  | ( 232,851) |
| * ต้นทุนทางการเงิน |  |  |  |  |  |  |  |  | ( 548,073) |  | ( 469,117) |
| * ค่าใช้จ่ายภาษีเงินได้ |  |  |  |  |  |  |  |  | ( 60,141) |  | ( 55,300) |
| กำไรสำหรับปี |  |  |  |  |  |  |  |  | 1,884,526 |  | 1,652,467 |

\*\*\* รวมกำไรหรือขาดทุนจากอัตราแลกเปลี่ยน กำไรหรือขาดทุนที่ยังไม่เกิดขึ้นจากการวัดมูลค่ายุติธรรมของตราสารอนุพันธ์และต้นทุนในการจัดจำหน่าย

รายได้จากการขายต่างประเทศจำแนกตามเขตภูมิศาสตร์ (ประเทศ) ที่สำคัญได้ดังนี้

|  |  |  |  |
| --- | --- | --- | --- |
|  | งบการเงินรวมและงบการเงินเฉพาะบริษัท - พันบาท | | |
|  | 2568 |  | 2567 |
| สิงคโปร์ | 4,945,241 |  | 2,808,516 |
| จีน | 3,537,878 |  | 3,121,176 |
| อินเดีย | 229,478 |  | 10,009 |
| กัมพูชา | 44,379 |  | - |
| ญี่ปุ่น | 30,715 |  | 23,872 |
| ฮ่องกง | - |  | 999,704 |
| รวม | 8,787,691 |  | 6,963,277 |

ไม่มีสินทรัพย์ไม่หมุนเวียนใดๆ ที่ตั้งอยู่ในประเทศอื่นนอกเหนือจากประเทศไทย

*ข้อมูลเกี่ยวกับลูกค้ารายใหญ่ (ลูกค้าที่มียอดรายการค้าเกินกว่าร้อยละ 10 ของยอดรายการค้ารวม)*

|  |  |  |  |
| --- | --- | --- | --- |
|  | งบการเงินรวมและงบการเงินเฉพาะบริษัท -  ร้อยละของยอดที่มีกับลูกค้ารายใหญ่ต่อยอดรวม | | |
|  | 2568 |  | 2567 |
| รายได้จากการขาย |  |  |  |
| * ต่างประเทศ | 37.63 |  | - |
| * ในประเทศ | - |  | - |
| * รวม | 10.94 |  | - |

1. **การเปิดเผยข้อมูลเกี่ยวกับเครื่องมือทางการเงินและการวัดมูลค่ายุติธรรม**

บริษัทมีความเสี่ยงด้านสภาพคล่อง จากการให้สินเชื่อ จากอัตราแลกเปลี่ยนเงินตราต่างประเทศและจากอัตราดอกเบี้ยซึ่งเป็นไปตามปกติธุรกิจของบริษัท ทั้งนี้ บริษัทมีการใช้เครื่องมือทางการเงินที่เป็นตราสารอนุพันธ์เพื่อการป้องกันความเสี่ยงจากอัตราแลกเปลี่ยนเงินตราต่างประเทศโดยไม่มีความประสงค์ที่จะมีไว้เพื่อใช้ในทางค้าหรือหากำไร บริษัทไม่มีการเปลี่ยนแปลงนโยบายการบริหารความเสี่ยงเกี่ยวกับเครื่องมือทางการเงินที่สำคัญในระหว่างปี 2568 และ 2567

*ความเสี่ยงด้านสภาพคล่อง*

บริษัทบริหารความเสี่ยงด้านสภาพคล่องด้วยการรักษาระดับเงินสดและรายการเทียบเท่าเงินสดและการบริหารจัดการสินทรัพย์และหนี้สินหมุนเวียนของบริษัทรวมถึงแหล่งเงินทุนระยะสั้นและระยะยาวให้อยู่ในระดับที่เหมาะสมสำหรับการดำเนินงานของบริษัทและเพื่อป้องกันความผันผวนของกระแสเงินสดและการขาดสภาพคล่องทางการเงิน

*ความเสี่ยงจากการให้สินเชื่อ*

ความเสี่ยงจากการให้สินเชื่อเกิดจากการที่ลูกค้าหรือคู่สัญญาไม่สามารถหรือไม่ประสงค์จะปฏิบัติตามข้อตกลงทางการเงินและตามสัญญาที่ให้ไว้กับบริษัท ทั้งนี้ บริษัทมีนโยบายในการป้องกันความเสี่ยงนี้โดยการติดตามและวิเคราะห์ฐานะทางการเงินของลูกค้าและคู่สัญญาเป็นระยะๆ

มูลค่าตามบัญชีของลูกหนี้ที่แสดงในงบฐานะการเงินเป็นมูลค่าสูงสุดที่อาจเกิดจากความเสี่ยงจากการให้สินเชื่อ

*ความเสี่ยงจากอัตราแลกเปลี่ยน*

บริษัทมีรายการค้าที่สำคัญในต่างประเทศซึ่งส่วนใหญ่เป็นการส่งออกสินค้าและนำเข้าเครื่องจักรของบริษัท ซึ่งอาจทำให้บริษัทได้รับความเสี่ยงจากความผันผวนของอัตราแลกเปลี่ยนเงินตราต่างประเทศ ในทางปฏิบัติบริษัทลดความเสี่ยงนี้โดยการจับคู่ (Matching) เงินรับชำระจากลูกค้า (ลูกหนี้) และเงินจ่ายชำระแก่เจ้าหนี้เงินกู้ยืมเพื่อการส่งออกที่เกี่ยวข้องรวมถึงเจ้าหนี้ค่าเครื่องจักร นอกจากนี้ บริษัทได้ใช้สัญญาขายเงินตราต่างประเทศล่วงหน้าเพื่อลดความเสี่ยงนี้

ณ วันที่ 31 ธันวาคม 2568 และ 2567 บริษัทมีสัญญาขายเงินตราต่างประเทศล่วงหน้าดังนี้

|  |  |  |  |  |  |  |  |
| --- | --- | --- | --- | --- | --- | --- | --- |
|  | งบการเงินรวมและงบการเงินเฉพาะบริษัท | | | | | | |
|  | จำนวนเงินตราต่างประเทศ (พัน) | | |  | จำนวนเงินบาทคงที่ (พันบาท) | | |
|  | 2568 |  | 2567 |  | 2568 |  | 2567 |
| สัญญาขายเงินตราต่างประเทศล่วงหน้า |  |  |  |  |  |  |  |
| * เหรียญสหรัฐ | 14,611 |  | 81,995 |  | 469,301 |  | 2,735,413 |

นอกจากนี้ มูลค่ายุติธรรมของสัญญาขายเงินตราต่างประเทศล่วงหน้าที่คงเหลือ ณ วันที่ 31 ธันวาคม 2568 และ 2567 มีดังนี้

|  |  |  |  |
| --- | --- | --- | --- |
|  | มูลค่ายุติธรรม (พันบาท) | | |
|  | งบการเงินรวมและงบการเงินเฉพาะบริษัท | | |
|  | 2568 |  | 2567 |
| สัญญาขายเงินตราต่างประเทศล่วงหน้า | 461,796 |  | 2,771,731 |

ส่วนต่างระหว่างจำนวนเงินบาทคงที่และมูลค่ายุติธรรมในปี 2568 จำนวนเงินประมาณ 7.5 ล้านบาทแสดงรายการเป็นสินทรัพย์ตราสารอนุพันธ์ภายใต้ลูกหนี้การค้าและลูกหนี้อื่นในงบฐานะการเงิน

สัญญาขายเงินตราต่างประเทศล่วงหน้า ณ วันที่ 31 ธันวาคม 2568 มีระยะเวลาครบกำหนดในระหว่างเดือนมีนาคมถึงพฤษภาคม 2569

ณ วันที่ 31 ธันวาคม 2568 และ 2567 บริษัทมีหนี้สินที่เป็นเงินตราต่างประเทศซึ่งไม่ได้มีการป้องกันความเสี่ยงจากอัตราแลกเปลี่ยนดังนี้

|  |  | งบการเงินรวมและงบการเงินเฉพาะบริษัท | | |
| --- | --- | --- | --- | --- |
|  |  | หนี้สินที่เป็นเงินตราต่างประเทศ | | |
|  |  | 2568 |  | 2567 |
| พันเหรียญสหรัฐ |  | 246 |  | 89 |

*ความเสี่ยงจากอัตราดอกเบี้ย*

ความเสี่ยงจากอัตราดอกเบี้ยเกิดจากความผันผวนของอัตราดอกเบี้ยในตลาดในอนาคตซึ่งจะส่งผลกระทบต่อผลการดำเนินงานและกระแสเงินสดของบริษัท ฝ่ายบริหารของบริษัทเชื่อว่าบริษัทไม่มีความเสี่ยงจากอัตราดอกเบี้ยที่เป็นสาระสำคัญเนื่องจากเงินฝากธนาคาร เงินกู้ยืมระยะสั้นและระยะยาวของบริษัทมีอัตราดอกเบี้ยลอยตัวตามอัตราดอกเบี้ยในท้องตลาด ส่วนหุ้นกู้และหนี้สินตามสัญญาเช่ามีอัตราดอกเบี้ยคงที่ซึ่งใกล้เคียงกันกับหรืออยู่ในช่วงของอัตราดอกเบี้ยในท้องตลาดโดยไม่ได้มีผลแตกต่างอย่างมีสาระสำคัญ

*การวัดมูลค่ายุติธรรม*

ข้อสมมติฐานดังต่อไปนี้ถูกใช้ในการประมาณมูลค่ายุติธรรมของสินทรัพย์ทางการเงินและหนี้สินทางการเงินที่สำคัญ

*เงินสดและรายการเทียบเท่าเงินสด เงินฝากธนาคารที่ติดภาระค้ำประกัน ลูกหนี้การค้าและลูกหนี้อื่นๆ เงินกู้ยืมระยะสั้นและระยะยาวจากสถาบันการเงิน เจ้าหนี้การค้าและเจ้าหนี้อื่นๆ หนี้สินตามสัญญาเช่าและหุ้นกู้*

มูลค่าตามบัญชีของสินทรัพย์และหนี้สินทางการเงินข้างต้นมีจำนวนใกล้เคียงกับมูลค่ายุติธรรมเนื่องจากเครื่องมือทางการเงินเหล่านี้บางส่วนมีสถานะเป็นเงินสดหรือจะได้รับชำระ/จ่ายชำระเป็นเงินสดในระยะเวลาอันสั้นในขณะที่บางส่วนมีอัตราดอกเบี้ยลอยตัวหรือคงที่ซึ่งใกล้เคียงกันกับหรืออยู่ในช่วงของอัตราดอกเบี้ยในท้องตลาดโดยไม่ได้มีผลแตกต่างอย่างมีสาระสำคัญ (ข้อมูลระดับ 2 ของลำดับชั้นมูลค่ายุติธรรม)

มูลค่ายุติธรรมของหุ้นกู้ได้ถูกเปิดเผยไว้ในหมายเหตุ 13

1. **การบริหารจัดการทุน**

วัตถุประสงค์ในการบริหารจัดการทุนที่สำคัญ คือ การจัดให้มีซึ่งโครงสร้างทางการเงินและโครงสร้างของเงินทุนที่เหมาะสมและการดำรงไว้ซึ่งสภาพคล่องทางการเงินและความสามารถในการดำเนินธุรกิจอย่างต่อเนื่องไปได้ตามปกติ บริษัทไม่มีการเปลี่ยนแปลงที่สำคัญใดๆ เกี่ยวกับนโยบายในการบริหารจัดการทุนในระหว่างปี 2568 และ 2567

ณ วันที่ 31 ธันวาคม 2568 และ 2567 อัตราส่วนหนี้สินต่อทุนของบริษัทเท่ากับ 1.06:1.00 และ 1.29:1.00 ตามลำดับ

1. **การจัดประเภทรายการบัญชีใหม่**

บริษัทได้จัดประเภทรายการบัญชีบางรายการในงบฐานะการเงินรวมและเฉพาะบริษัท ณ วันที่ 31 ธันวาคม 2567 ใหม่เพื่อให้สอดคล้องและสามารถเปรียบเทียบได้กับการแสดงรายการในงบฐานะการเงิน ณ วันที่-31 ธันวาคม-2568-โดยไม่มีผลกระทบต่อส่วนของผู้ถือหุ้นที่เคยรายงานไว้ การจัดประเภทรายการบัญชีใหม่มีดังนี้

|  |  |  |  |
| --- | --- | --- | --- |
|  | พันบาท | | |
|  | ยอดตามที่  จัดประเภทใหม่ |  | ยอดตามที่  เคยรายงานไว้ |
| ลูกหนี้การค้าและลูกหนี้อื่น - บุคคลและบริษัทอื่น | 833,749 |  | 804,570 |
| สินทรัพย์ทางการเงินหมุนเวียนอื่น | - |  | 29,179 |
| เจ้าหนี้การค้าและเจ้าหนี้อื่น - บุคคลและบริษัทอื่น | 299,006 |  | 246,517 |
| หนี้สินทางการเงินหมุนเวียนอื่น | - |  | 52,489 |

1. **ส่วนต่างจากการเคลมประกันภัยอัคคีภัย - สุทธิ**

เมื่อวันที่ 20 กรกฎาคม 2568 ได้เกิดเหตุเพลิงไหม้คลังเก็บสินค้าสำเร็จรูปประเภทยางแท่ง (เฟส 1) ของบริษัทซึ่งก่อให้เกิดความเสียหายแก่สินค้าสำเร็จรูป อาคารคลังเก็บสินค้าและอุปกรณ์อื่น ๆ ที่เกี่ยวข้องโดยสามารถควบคุมสถานการณ์ได้ภายในวันเดียวกันและเหตุการณ์ดังกล่าวไม่มีผลกระทบต่อการดำเนินงานตามปกติและการจัดส่งสินค้าให้แก่ลูกค้าของบริษัท บริษัทมีการทำประกันภัยครอบคลุมทั้งในส่วนของสินค้าคงเหลือและสินทรัพย์อื่น ๆ ที่ประสบเหตุเพลิงไหม้ ทั้งนี้ ผลสรุปของความเสียหายจากการสำรวจตรวจสอบและตัวเลขการเคลมประกันภัยเป็นดังนี้

|  |  |  |
| --- | --- | --- |
|  |  | พันบาท |
| ความเสียหายต่อสินค้าสำเร็จรูป |  | (113,570) |
| ความเสียหายต่ออาคารคลังเก็บสินค้าและอุปกรณ์อื่นๆ |  | ( 38,085) |
| รวมความเสียหาย - มูลค่าตามบัญชีที่เป็นราคาทุนเดิมในอดีต |  | (151,655) |
| หัก ตัวเลขเงินชดเชยจากการเคลมประกันอัคคีภัยที่ได้รับแล้วและที่ค้างรับ \*\*\* |  | 278,757 |
| ส่วนต่างจากการเคลมประกันภัยอัคคีภัย - สุทธิ |  | 127,102 |

\*\*\* ตัวเลขเงินชดเชยจากการเคลมประกันอัคคีภัยที่บริษัทได้รับแล้วมีจำนวนเงินประมาณ 119.0 ล้านบาทและที่ค้างรับมีจำนวนเงินประมาณ 159.8 ล้านบาทซึ่งเป็นตัวเลขที่บริษัทรับรู้ตามมาตรฐานการรายงานทางการเงินที่เกี่ยวข้อง โดยบริษัทรับรู้รายการเท่ากับจำนวนที่มีความเสมือนแน่นอน (virtually certain) ว่าจะได้รับชดเชยจากบริษัทประกันภัย ทั้งนี้ ตัวเลขข้างต้น (รวม 278.8 ล้านบาท) เป็นจำนวนที่บริษัทประกันภัยแจ้งจ่ายเคลมทั้งหมดตามเงื่อนไขของกรมธรรม์ประกันภัย

1. **อื่น ๆ**

ณ วันที่ 31 ธันวาคม 2568 บริษัทมี

1. ภาระผูกพันจาก (1) งานระหว่างก่อสร้างรวมถึงจากการจัดหาและติดตั้งเครื่องจักรและอุปกรณ์สำหรับงานโครงการต่าง ๆ เป็นจำนวนเงินรวมประมาณ 12.9 ล้านบาทและ (2) การจัดหาและติดตั้งสินทรัพย์ไม่มีตัวตนประเภทโปรแกรมคอมพิวเตอร์เป็นจำนวนเงินรวมประมาณ 2.0 ล้านบาท
2. หนังสือค้ำประกันบริษัทซึ่งออกโดยธนาคารในประเทศสองแห่งให้แก่หน่วยงานรัฐวิสาหกิจแห่งหนึ่งเป็นจำนวนเงินรวมประมาณ 15.4 ล้านบาทและหน่วยงานรัฐบาลแห่งหนึ่งเป็นจำนวนเงินประมาณ 1.0 ล้านบาทซึ่งค้ำประกันโดยเงินฝากออมทรัพย์ของบริษัทกับธนาคารเดียวกันเป็นจำนวนเงินประมาณ 3.3 ล้านบาท
3. สัญญารับการค้ำประกันหุ้นกู้กับ Credit Guarantee & Investment Facility (CGIF) (ดูหมายเหตุ 13) โดยบริษัทผูกพันที่จะชำระค่าค้ำประกันให้แก่ CGIF ในอัตราตามที่ตกลงกันไว้ในสัญญาดังกล่าว
4. **เหตุการณ์ภายหลังรอบระยะเวลารายงาน**
5. เมื่อวันที่ 15 มกราคม 2569 บริษัทได้ออกหุ้นกู้สองชุดเป็นชนิดระบุชื่อผู้ถือไม่ด้อยสิทธิและไม่มีหลักประกันให้แก่ผู้ลงทุนสถาบันและผู้ลงทุนรายใหญ่โดยสรุปข้อมูลได้ดังนี้

|  |  |  |  |  |  |  |
| --- | --- | --- | --- | --- | --- | --- |
| ตัวย่อหุ้นกู้ | วันที่ออก | วันครบกำหนด | อัตราดอกเบี้ย  (ร้อยละต่อปี) | กำหนดจ่ายดอกเบี้ย | มุลค่าต่อหุ้น (บาท) | มูลค่ารวม  (พันบาท) |
| NER291A | 15/01/2569 | 15/01/2572 | 4.60 | รายไตรมาส | 1,000 | 1,122,400 |
| NER311A | 15/01/2569 | 15/01/2574 | 5.05 | รายไตรมาส | 1,000 | 1,344,600 |
| รวม | | | | |  | 2,467,000 |

หุ้นกู้ดังกล่าวมีวัตถุประสงค์การใช้เงินคือ (1) เพื่อไถ่ถอนหุ้นกู้ NER299A ก่อนที่จะครบกำหนดในเดือนกันยายน 2572 และ (2) เพื่อซื้อวัตถุดิบยางพารา

หุ้นกู้ดังกล่าวข้างต้นมีเงื่อนไขที่สำคัญซึ่งบริษัทต้องปฏิบัติตามได้แก่ การรักษาอัตราส่วนหนี้สินต่อส่วนทุนในอัตราไม่เกินกว่า 2.5:1

1. ในที่ประชุมคณะกรรมการบริษัทเมื่อวันที่ 19 กุมภาพันธ์ 2569 คณะกรรมการบริษัทได้มีมติอนุมัติการจ่ายเงินปันผลงวดสุดท้ายสำหรับผลการดำเนินงานปี 2568 แก่ผู้ถือหุ้นเป็นเงินหุ้นละ 0.26 บาทคิดเป็นเงินรวมประมาณ 480.4 ล้านบาทโดยจ่ายจากกำไรส่วนที่ได้รับการส่งเสริมการลงทุนทั้งหมดและกำหนดจ่ายเงินปันผลในวันที่ 7 พฤษภาคม 2569 ทั้งนี้ เรื่องดังกล่าวจะถูกนำเสนอเพื่อขออนุมัติในที่ประชุมผู้ถือหุ้นที่จะมีขึ้นในครั้งถัดไป
2. **การอนุมัติงบการเงิน**

งบการเงินนี้ได้รับการอนุมัติให้ออกโดยที่ประชุมคณะกรรมการของบริษัทเมื่อวันที่ 19 กุมภาพันธ์ 2569